Mestr Pierrès, pe den guiziec ar bourg/V - Wikimammenn\nMestr Pierrès, pe den guiziec ar bourg/V\n< Mestr Pierrès, pe den guiziec ar bourg\nMestr Pierrès, pe den guiziec ar bourg\ntroet gant Alexandre-Louis-Marie Ledan.\n◄ Danjer demeus a usach ar Poeziou hac ar Muzuriou ancien Demeus a ingalder an instrumantchou a servich da boeza ha da vuzuri Demeus a implich an instrumantchou da boeza ha da vuzuri ►\nDemeus a ingalder an instrumantchou a servich da boeza ha da vuzuri.\nAn deiz var lerc’h mestr Pierrès ne voa qet c’hoas savet pa erruas e vignon eus an deiz arauc d’e guemer evit mont gantàn da evessât var an instruction a voa bet prometet dezàn.\n— Penos e tigüez, eme ar mêr, en ur vònt assambles gantàn, e qemerit un interest qen bras da guement a sell ouz ar Poeziou ha Muzuriou ?\n— Eleal, eme mestr Pierrès, ganet on paour, hac e meus labouret evit beva, hep na labouras biscoas den evidòn hep beza paeet. En ur souffr, e meus disqet souffr gant ar re all ; yaouanc e meus gouezet petra a dalveze ar bara a c’hounezer gant poan, ha peguen calet eo güelet anlevi deomp dre ar flauderez un darn eus ar pez zo gounezet. Neuze e prometis ervad ampech, ar muia possubl, epad rën va buez, ober d’ar re all ar gaou am boa aoun a ziguesche ganén va-unan.\n— Qementse am nerza er volonte da assuri em c’hommun lealdet debit an oll varc’hadourez.\n— Beza e vec’h en effet moralamant responsabl demeus al laeronçiou bian mezus-se pere a elfoc’h da ampech : protection an autorite a laca tud ar gommun d’en em attachi dezi : ur mêr evesiant ha just en devezo atao evitàn moeziou tud e gommun.\n— Dre betra, eme ar mêr, e zeomp-ni da gommànç hon examin ? Ma antrefemp e stal ar boulanjer a zo aze, evit güelet penos e poez e vara ?\nMestr Pierrès, en eur abordi anezàn, a c’houlennas outàn daou kilogram bara e pris an tax.\n— Cetu aze, eme ar boulanjer, ur baraa 2 kilog.\n— Neo qet ur bara eus a ur seurt poez convenet, pehini na ellit qet poaza da boent ; mes bara eus ar poez a c’houlennàn ouzoc’h, en eur e laqat er valanç.\n- Er valanç ! er valanç ! eme ar boulanjer, james n’en em servichàn demeus a valançou.\n— Fall a rit ; laqit enne ho para a 2 kilog.\nAn operation grêt, e vanqe un hectogram, a eure mestr Pierrès renta dezàn ouspen. Ur baourez qêz mam a famill a recevas ar bara, gant an appoent, pehini, e-unan, a reas dijuni unan eus e bugale.\n— Ar miserabl ! eme ar mêr, pehini a laer evelse bep mintin dijuni cant crouadur ! Ar guentel a zo mad, ha pa vezin distro d’ar guêr, me a ray embann e zeo d’ar pris-ma-pris an anter-kilogram e tleer güerza ar bara ; a hend all, d’ar voulanjerien da ober anè bras pe vian, pa ne voarantis se netra.\n— Ma antrefemp bremâ e stal ar varc’hadourez saon, eme mestr Pierrès ?\n— Antreomp eta, eme ar mêr.\nEn eur antren, mestr Pierrès a c’houlennas moneiz deus a ur pez a bemp franc, hac a voa rognet. Goude beza en examinet, ar vreg a lavaras ne roje evitàn nemet 4 franc 50 çantim.\n— Ma, eme mestr Pierrès, beza e vezo a rest evit pea ar saon e zit da voerza din.\n— Ar vreg, presset bras, a dolas ar saon er valanç.\n— Douçic, douçic, eme mestr Pierrès : accord mad omp var ar varc’hadourez hac ar pris ; mes dre ma oc’h eus examinet mad va arc’hant, e fell din ivez examina ho poeziou hac ho palançou.\n— Va foeziou ha va balançou a zo reiz, emezi.\n— Güelomp ta dabord, ho palançou, pere a dlefe beza stribillet en ur fêçon da laqat anê da voujal facil ; en em assuromp ive ha just eo goalen ar valanç.\nHa mestr Pierrès a dennas deus e c’hodel daou boez absoluamant er memes tra, hac a laqas en diou bladen : an hini e pehini e voa bet laqet ar saon a goezas ractal ; ur poezic laqet en eben o ingalas.\nHo palançou a zo faus, ho palançou a zo foll ; me voar ho truc, ha penos e tromplit indignamant ; mes, güelomp ivez eben, eme mestr Pierrès d’ar vreg.\n— Homàn zo bouzard, emezàn.\n— Penos bouzard, eme ar vreg ?\n— Ia, bouzard, p’eo güir ajoutamant ur milvet  eus ar poez ne ra qet dezi soubla er c’hostez ma zòn a paouez e blaci ; ia, goal vouzard, hac er c’hostez opposet d’ar varc’hadourez.\n— Hoc’h affer eo qementse, eme ar vreg e coler ? ha c’houi zo verificatour ?\n— Muioc’h eguet se, rac consommatour òn ; difen a ràn va arc’hant ; n’eo qet hepqen foll, faus ha bouzard ho palançou ; mes ouspen se : ar poez a meus em dorn a zo diblommet, hac e zeo michanç abamour da ze oc’h eus e zistroet ouz ar poençon. En em c’hortozit d’hon testeni dirac an tribunal, e pelec’h e vezot galvet embêr. \nEn eur sortial demeus a dy an affronterez-se, mestr Pierrès a garculas ec’h elle an tam fripones-se destum epad ar bloa meur a gassedad saon divar goust Janned ha Guillemet, ha ober yalc’h mad.\n— Cont grêt eus a broduou ar c’hontributionou indirect, emezàn d’e gompagnon, me souten penos infidelite ar muzur hac ar poez a zirob muioc’h a arc’hant d’ar bobl !...\n— Ne vezo mui em c’hommun evelse, eme ar mêr.\n— N’em boa-me qet rêson da lavarat penos ar valanç flaudus a zo un abomination ? Petra c’hoarvesse, ma ve un debitant poultr pe butun en em servichfe dioute ?\n— Ne ve qet eta er memes tra ?\n— Nan, hep douet ; an dra a zo grevussoc’h. Ar butun a voerzer e rêson a 4 franc ar 500 gram ; ma na fournis qet stat fall balançou ha poeziou an debitant 450 gram d’ar c’honsommatour, en devezo güerzet e vutun e rêson a 4 franc 40 çantim : piou en devezo profitet eus ar som-ze ?\n— N’en deo qet an tenzor, mes an debitant, a respontas ar mêr.\n— Rac se eta e zeus friponneres, profit injust ; recommandi a ràn dêc’h an debitantet-se.\n— Me a evessao anezo, bezit certen.\nEn eur dremen coc'hi an hed, e pelec’h a hend all e rêt usach eus ar muzur leal, mestr Pierrès a reas observi penos, e lec’h en em servicha demeus ur reolien da rastella, ec’h implijet un dra disingal.\n— Mar deo güir, emezàn, e zeo e vean ar poez just, ma n’en deo ar balançou reiz, e zeo ar memestra deus ar muzur, ma n’en deo ar fêçon, d’en implija ar memes hini.\n— Convertisset d’an ingalder, ar marc’hadour hed a guendalc’has calz var ar poent-se, hac a zisqeuzas ar pez a ellet gounit pe goll er fêçon-ze da voerza, ouz en em viret d’en em gonformi d’ar reglamanchou.\n— Ha n’elfet qet, emezàn da vestr Pierrès, güerza an hed en sier demeus a ur gontenanç leal ?\n— Piou a c’hoarantisso ar gontenanç-se dêc’h ? Hac ellout a ra an ingalder depanti demeus ar ur pleg pe deus a un ourled ? Ne zeus a vuzur ingal nemet ar re pere, goude beza bet etalonet ha verifiet, a zo merqet demeus ar mercou ordrenet.\n— Ne accordit qet eta ec’h ell ar voqennou represanti ur certen nombr a hectolitrou, a litrou ?\n— An dra-se a ve hep douet da zezirout ; mes penos goarantissa an defautou a zepant demeus ar c’helc’hou, deus a ur rabatach, demeus a bep seurt accidantchou, enep pere intervantion an autorite a vez impuissant.\n— Neuze ec’h eller recouri d’ar jauch.\n— Ounnes zo un operation divoarant.\n- Me grede e voa ar jauch ur muzur leal.\n— En em drompla a rêc’h. An instrumant-se, composet demeus a ur voalijen diviset, na ell servichout nemet da estimout, dre sicour ar c’harcul, ur gontenanç eus ar voqennou, tonnellou pe barriqennou, ha barillou all. Ur muzur leal, er c’hotrel, en deus e voarantiach ennàn e-unan. Concev a rêr eta penos ar Gouarnamant n’en deus qet ellet receo, evit se, ar jauch hac ar fêzonniou differant a bere an effet ne dint qet accord etrezo.\n— Difennet eo eta en em servicha ouz ar jauch ?\n— Nan, mar qemer ar prener hac ar güerzer anezàn evel poent font evit talvezout ar gontenançou ; mes mar deus contestation, e zeo ret, evit achui an disput, caout recours d’ar muzur hepqen a ell ar barner anzav, hac e implija evit constati, dre ar golonter, ar gontenanç eus ar variqen en litr ; rac, en repeti a ràn dêc’h, adalec ma tiviser d’ar muzur pe d’ar poez, ne zeus mui nicun nemet ar re anavezet gant al lezen : hep ar princip, na ve nemet confusion ha dizurz ; rac, evel a lavare un deiz ur membr eus ar c’hademi a sqienchou moral : sourcen ar güir eo avantach an oll, ha ne zeus nep güir na impos un dever. Hoguen, Autrou mêr, ar güir hac an dever a dle bale assambles evit douguen o frouez naturel : peoc’h ha boneur an oll.\n— Güir eo penos, ma rafe pepini ar pez a dle, an hucherrien hac ar brocuroret na uzfent qet nemeur a liou ; mes, distroomp d’hon afferaou. Guelet a ràn ur payzant o clasq güerza ur c’harad qeuneud ; ha ret e ve dezàn e vuzuri gant ar stèr ?\n— Qementsé a zepand eus ar gonditionou.\nEn effet, eme mestr Pierrès, ellout a rêr güerza a drac pe a estim, ha neuze ar voerz a zo parfet, hep na ve ret conta, poeza pe muzuri  ; mes, mar boar convenet eus ar c’hontrel, an traou güerzet a chom e risq ar güerzer, bete ma vezint bet contet, poezet pe muzuret. \n— An draze zo mad evit ar varc’hadourez ; mes pa brener douar, hac ober a rêr er memes fêçon ?\n— Ia, ma ne c’hoarvez nemet da zelivra ar gontenanç, evel ma zeo merqet er c’hontrat dre verq ar men harz, ar pez a zo hanvet gant an dud a lezen ur c’horf certen ha disclêriet ; mes ma ve bet grêt ar voerz gant disclaration ar gontenanç e rêson a guement-ha-qement ar muzur, ar güerzer a zo oblijet da zelivra d’an acquisitour, mar er goulen, ar gantite merqet er c’hontrat ; ha ma ne deo qet possubl se dezàn, pe ma n’er c’houlen qet an aquisitour, ar güerzer zo oblijet da souffr un diminution a bris. \n— Er memes fêçon, eme ar mêr, pa zeo grêt ar voerz da guement-ha-qement ar muzur, mar deo ar gontenanç brassoc’h eguet an hini merqet er c’hontrat, an acquisitour a dle caout ar choas da fournis ar supplemant eus ar priz pe d’en em desista demeus ar c’hontrat.\n— Comz a rit evel ar C’hod, eme mestr Pierrès d’ar mêr.\n— Penos eta, me am bije devinet al lezen ?\n— Ia ; evit caout un nerz real, e tle beza ar rêson scrifet, hac evel ma er zant ur speret ëon ha just ; mes evel ma zeo ret caout reoliou da bep tra, ha nonpas clasq procejou evit traou re dister, ar C’hod, a behini ar but a zo da dec’hel ouz ar procejou, en deveus ajoutet (art. 1618) penos ar faculte accordet d’ar prener da baea an nemorant a vuzuriou, pe d’en em desista, na ve nemet e câs ma ve an nemorand deus a un uguentvet en tuont d’ar gontenanç disclêriet. An disposition just-se en em applic d’an oll goerzou a vadou. (art. 1619)\n— Ha güir eo penos, adalec an devez qenta eus ar bloa l840, na vezo mui ellet, memes etre nep den pe dirac noter, merca ar muzur ancien var ar c’hontrajou ?\n— Sè eo ar pez a lavar guer evit guer al lezen nevez. \n— Pebes ambaras ! ret e vezo eta laqat arpanti ?\n— Ia, mar güerzer diouz ar muzur.\n— Mes, ha na elfet qet en em servicha demeus a daulennou a gomparêson ?\n— Danjer a zo d’en ober ; rac, en lavarat a ràn c’hoas dêc’h : ar muzur original ne rën mui ; hoguen, ar muzur leal, eo ar güir, hac ar gomparêson a deu ar feat differant eus ar güir. A eneb an errol-se eo e zeo felvezet d'an assamble constituant miret an oll.  Comz a rit eus a ambaras ; hac én a vez unan brassoc’h, m’en lavar, eguet caout da choas etre meur a gomparêson deus a ur memes muzur ? Pehini eo a eller credi an hini mad, d’an ampoent an titr amprouet, da lavaret eo, ar muzur güirion, ne deo mui nemet ur sonch hep preuven, un histor incerten, hac evel a leverer, un a-dost-da-vad.\n— Eh bien, neuze me breno a drac, pe e laqin arpanti.\n— Hac e reot ervad. Laqit eves mad, a hend all, da veza laqet en amand a 10 franc, en eur scrifa var ho cayerou an hanoyou ancien.  Nep a fell beva tranqil, a dle en em gonformi d’al lezen.\n— Neuze eta melinerien va c’hommun a ya da gaout un toullat procejou, ma qendalc’hont da nonpas en em gonformi d’al lezen.\n— Beza o deveus-int da viana poeziou ba balançou, evit ellout constati ar gantite a hed a gonfier dezo evit o laqat en bieud ?\n— Na fell qet dê caout ; pe mar o deus, e zeo ur meubl inutil.\n— Ha c’houi, mêr, protectour d’an oll, oc’h eus permetet an abus-se, d’an ampoent ma zeus tost da 400 bloas ec’h exijet outo ur memes goarantiach, evit o oblija da renta poez evit poez ! \n— Ola ! me vouio o oblija da ze.\n— Hac e refot a hend all voëll, Autrou mêr, ma zeo qer sacr depot an hed en ur velin, ma ne zeo qet volonter, mes necesser, evel depot effejou ur beacher en un hostaliri. \nN’en deo qet avoalc’h, eme mestr Pierrès, accepti cargou, ma ignorer an deveriou hac ar pez a zo ret da ober evit o c’hundui ervad.\n— Qement a draou zo da c’houzout, qement a lezennou, qement a scridou a zigasser deomp, m’en em goller. Un avantach bras e ve caout tud afêçon pere, en eur bourmen, a ra laqat ar bis var ar poent necesser : ur paysant ignorant oun ; mes santout a ràn talvoudeguez ar gomzou simpl ha güirion. E feat a boeziou ha muzuriou, e tisqfec’h eta din facilamant ar pez a dleàn da ober evit assuri execution ar reglamanchou pere, deus an eil penn d’eguile deus ar Franç, a rentfe ar c’hommerç qen êzet ?\n— Ar pez a dleit ober a vez inutil, ma na vez ar c’honsommatour muioc'h sclêrijennet evit difen e voüiriou : ar voralen public a zo un evessaer excellant ; ret e vez ober en ur fêçon ma felvesse da bepini possedi ur reputation vad ; a hend all, ho protection municipal var lealdet debit an oll varc’hadourez, hervez al lezennou,  a gonsist en bisitou grêt alies epad ar bloa, er staliou hac er vagasinou, en hostaliriou, er foariou hac er marc’hajou, evit ma en em assurot demeus a lealdet ar poeziou hac ar muzuriou, hac evit evessât dreist oll bureauyou eus ho commun e pere e poezer hac e vuzurer.\n— Hac ebars ar visitou-se, petra rin-me ? rac me anzav dêc’h e meus neglijet anezo bete vremâ.\n— Evelse eta, Autrou mêr, ho peorien a zo bet tromplet hep nep ampechamant !\n— Oh ! grêt e meus aluzonou.\n— Ressourç dister ha sicour dic’halloudus. Ar c’henta aluzen eo ar justiç a brotech ar fêpl enep ar c’hrén ; ar volonte vad ne deo nemet ur satisfaction diouzomp hon-unan, ur seurt plijadur vad ; ar brotection leal eo ar guenta carante ; ar pez a hend all a dleit ober, a zo merqet dre un ordrenanç.  Gouezit dabord hac ar poeziou ha muzuriou a zoug ar mercou a assur o lealdet ; da c’houzout eo : pa zint neve, hini ar fabricant ha merq ar poençon d'ar gurunen ; ha pa zint bet soumetet d’ar verification ordinal, al lizeren a vloa a verq se. Neuze en em assurit hac an instrumantchou ne dint qet bet fausset abaoue ar verification-se, pe dre accidant, pe dre frauderes, ha dreist oll, beza certen e ra ar varc’hadourien usach deus ar poeziou ha muzuriou-se, ha nonpas demeus a hini all ebet. Tleout a rit ivez evessat ho poeziou public, evit na rayo qet ar muzurer, deus e benn, demeus a uguent hectolitr greun nontec pe unan-varn uguent, hervez ma vezo gounezet gant ar prener pe gant ar güerzer.\n— Evelse, ne meus d’en em occupi autramant demeus ar pez a sell ar poeziou hac ar muzuriou ?\n— Nan, pa zeo güir ar Gouarnamant, conservatour eus an ingaldet, en deveus, er verificatourien, officerien spicial pere, dindan surveillanç ar prefet hac ar sous-prefet, a zo carguet deus an examin detaillet demeus an instrumantchou da boeza he da vuzuri. Ma tiguesse dê, en eur vancout d’o dever principal, poençoni, evit güerza, ur poez re fêbl, hac evit prena ur poez re grén, e vent torret a garg, hac ouspen se, traduet dirac an tribunal.\n— Gant qementse eta neuze, da betra en em reduis va fonctionou ?\n— Hon antretien var ar fonctionou-se a vezo hirbadus avoalc’h evit e gass da c'houde hor lein, ha neuze ec’h ellimp caout amzer da gomz en hon èz demeus va explicationou diveza.\n↑ An instructionou ministeriel zo c’hoas rigoriussoc’h : exija a reont e vouchfe ur valanç gant un daou vilvet a bouez.\n↑ En defaut a rapportchou, ar breuven dre destou zo recevet dre an articl 154 demeus ar C’hod a brocedeur criminal.\n↑ Cod civ. art. 1586.\n↑ Cod civ. art. 1585.\n↑ Cod civ. art. 1617.\n↑ Art. 5 eus a lezen ar 4 eus a vis Gouere 1837.\n↑ Arauc-propos eus a lezan an 8 — 15 Qerzu 1790.\n↑ Lezen ar 4 Gouere 1837.\n↑ Ordrenanç mis Guenveur 1470\n↑ Cod civil, articl 1951.\n↑ 24 Eost 1790 ; 22 Gouere 1791 ; 1a Vandémier bloa IV, ha 29 Prarial bloa IX.\n↑ 18 Qerzu 1825, tit. 3, art. 25 ha goude.\nAdtapet diwar « https://br.wikisource.org/w/index.php?title=Mestr_Pierrès,_pe_den_guiziec_ar_bourg/V&oldid=78912 »\nKemmoù diwezhañ degaset d'ar bajenn-mañ d'an 29 Du 2015, da 16:57.


Hidrosferenn - Wikipedia\nKelc'hiad an dour\nEn douaroniezh fizikel e liv an hidrosferenn (eus ar gresianeg Υδωρ) an dour kavet war, a-us pe dindan gorre ur blanedenn.\nHidrosferenn an Douar[kemmañ | kemmañ ar vammenn]\nKenaozet eo hidrosferenn an Douar eus ar meurvorioù dreist-holl, met enderc'hel a ra tout an dour kavet war gorre ar blanedenn : al lennoù, ar stêrioù ha an doureier isdouarel. Donder krenn ar morveurioù a zo 3 794 m, muioc'h eget pemp gwech uhelder krenn ar c'hevandirioù. War-dro 1.35 × 1018 ton e pouez ar meurvorioù, pee 1/4400vet eus mas an Douar a-bezh.\nFonnusted an dour war an Douar a zo ur perzh ispisial a ziforc'h hon "planedenn c'hlaz" diouzh ar re arall e koskoriad an Heol. War-dro 70.8% eus gorre an Douar a zo goloet gant dour, 97% anezhañ er meurvorioù.\nEr-maez ar c'helc'hiad lec'h ma c'hell dour chom liñvek emañ an Douar. Hep an efed ti-gwer e skornfe e veurvorioù. Div wech e oa c'hoarvezet e istor ar blanedenn, war a seblant. E-pad an neoproterozoeg he doa degaset berniadeg an oksigen en atmosferenn un diskarr eus ar c'hementad a zioksid karbon. Gwanaat a reas an efed ti-gwer ha betek ar c'hehider e tiskennas ar skornenn.\nWar Gwener e aezhenniñ ar meur vorioù, hag a oa, en deroù, ken vras ha war an Douar. Gant skinoù dreistlimestra an Heol e voe dielfennet an aezhenn hag achap a reas an hidrojen d'an ec'honder. An dra-se a zispleg petra n'eus dour ebet war ar blanedenn Gwener. Hep hidrojen e ezvan an oksijen gant ar reier.\nWar an Douar e warez ur gwiskad ag ozon aezhenn an atmosferenn ouzh ar skinoù dreistlimestra. Ne c'hell an ozon bezañ krouet nemet ma z'eus kalz oksijen frank en atmosferenn. Ur vaezenn-vagnetek greñv a zo ret ivez da wareziñ an atmosferenn ouzh krignerezh an avel heoliek.\nKas a ra ar menezioù-tan aezhenn en atmosferenn en un doare dibaouez tra ma stag tektonik ar plakennoù dour ha karbon e reier hag a zo isdougenet er vantell. Adakaset e vezint neuze gant ar menezioù-tan. Krediñ e reer e endalc'h ar vantel dek wech muioc'h a zour eget tout ar meurvorioù.\nKerc'hiad an dour a liv fiñvadennoù an dour e-barzh an hidrosferenn. Enderc'hel a ra an dour lec'hiet dindan an douar hag er reier (litosferenn), an dour er plantennoù hag e loened (biosferenn), an dour liñvel pe solut a c'holoe ar blanedenn, hag an aezhenn en atmosferenn.\nLevezonet ez eo fiñvadennoù an dour e-barzh ar meurvorioù gant o zemperadurioù hag o holennekderioù. An dour tomm a zo skañvier eget an dour yen hag an dour holennek a zo pouneroc'h eget an dour dous.\nAdtapet diwar « https://br.wikipedia.org/w/index.php?title=Hidrosferenn&oldid=1457543 »\nKemmoù diwezhañ degaset d'ar bajenn-mañ d'an 4 Ebr 2013, da 00:09.


Damien Saez - Wikipedia\nDamien Saez e Belgia e 2010.\nDamien Saez, ganet d'ar 1añ a viz Eost 1977 e Saint-Jean-de-Maurienne e Savoie, zo ur son-aozour, kaner ha barzh gall.\nDamien Saez a zo ganet diwar un tad a orin spagnol hag ur vamm a orin aljerian. A-raok dizimeziñ e dud, pa oa 4 vloaz, e vevent holl en Alpes-de-Haute-Provence. Goude-se ez ejont da vevañ da gêr Marsilha. D'an oad a 8 vloaz, ez a ar familh da vevañ da garter La Fontaine d'Ouche, a zo e Dijon. Mont a ra d'ar c'h-Conservatoire à rayonnement régional de Dijon, e klasad piano ar c'helenner Boris Nedeltchev. 9 vloaz war-lerc'h e kuitaa ar skol, diplomet d'an oad a 17 vloaz.\nHent ar sonerezh\nKerkent ha tapet e vachelouriezh gantañ, mont a ra da Bariz gant ar c'hoant bezañ brudet ha bevañ eus e sonerezh. E 1995, ez eo e burev Alix Turrettini, manager Mathieu Boogaerts ha Zazie lakaat a ra ar produour da glevet 30 kanaouenn piano-mouez.\n1999: Jours étranges\n2002: God Blesse (pladenn doubl: God Blesse ha Katagena).\n2008: Varsovie (teir pladenn: Varsovie, L'Alhambra ha Paris).\nDamien Saez e 2013.\nAdtapet diwar « https://br.wikipedia.org/w/index.php?title=Damien_Saez&oldid=1823612 »


EHPAD Plouilio (22) : n'eo ket vaksinet ar c'heginer, ar re gozh a zebro boued-skorn\nE brezhoneg, GUINGAMP, LANNION, Local\nGwelloc’h-gwellañ : e EHPAD Plouilio, e Bro-Dreger, ez eus bet roet e sac’h d’ur c’heginer d’ar 15 a viz gwengolo rak ne oa ket vaksinet. Hogen, tri c’heginer a oa nemetken en EHPAD. Alese, n’hall ket mui an daou all keginañ boued fresk d’an annezerien evel a-raok. Boued-skorn a vez servijet d’ar re gozh hiviziken. N’eo ket laouen ar familhoù rak paeet vez 2000€ bep miz ganto ha reklem a reont e vefe servijet boued dereat d’o zudoù evit ur feurm ken uhel.\nTags : Bro-Dreger, dictature sanitaire, ehpad, ehpad ploumiliau, non à la dictature sanitaire, obligation vaccinale, plouilio, Rediet da vezañ vaksinet, trégor\nLogement : le virage à 180° du mouvement nationaliste breton [L’Agora]\n« Parfois, je me sens démunie ». Témoignages de professionnels qui exercent à l’Ehpad de L’Hermitage (35)


Le Maitron : un istor pobl eus stourmoù ar vro – Dispak\nPublished on 01/02/2021 27/05/2021 by Tudi Crequer\nIstorourien hag istorourezed zo a laka ac’hanomp da zaremprediñ tud vunut ar stourmoù bras. Kroget eo al lec’hienn internet Le Maitron gant e dro Vreizh. Bemdez abaoe bloaz e vez roet deomp da anavezout istor ur stourmer·ez eus al luskad micherour ha sokial.\nO verdeiñ e donvor al lec’hienn Le Maitron e kerzhomp a stourm da stourm, a zispac’hoù da doulloù-bac’h, a zilennadegoù kollet da vanifestadegoù. Ur santad iskis a sav en den o lenn Le Maitron. Peurliesañ eo dre istor an dud-veur e vez roet deomp da gompren an Istor : ar Rouan·ez·ed (abadennoù Stephane Bern zo arouezus eus kement-se), ar Vrezelourien ha brezelourezed (na pet film pe levr zo bet diwar-benn Churchill ?), ar Brezidanted ha Prezidantezed (n’oc’h ket aet skuizh gant ar sujedoù ha kelaouadoù diniver diwar-benn Charles de Gaulle ?). Le Maitron a ro deomp da gompren ez eus miliadoù a stourmoù bihan o tregerniñ e teñvalijenn an Istor.\nC’hoant hoc’h eus da c’houzout hiroc’h diwar-benn stourmerien ha stourmerezed Brezel Spagn ? C’hoant hoc’h eus da c’houzout gant piv e oa bet skrivet “Bevet an anarkouriezh” war mogerioù Naoned e 1915 ? Pe c’hoazh e fell deoc’h ober anaoudegezh gant ur venelourez eus deroù an 20vet kvd ? E-mesk kantadoù a istorioù all, kit ‘ta neuze da lenn buhez Edouard Le Penn, Jules Lepetit, ha Josette Korneg. N’anavezit ket anezho evit poent ? Ar c’hontrol a vefe souezhus na petra ‘ta.\nLe Maitron : degas da soñj an “dud disoñjet“\nE 1964 e oa bet embannet kentañ “Geriadur al luskad micherour ha sokial” kenurzhiet gant Jean Maitron. Un nebeud bloavezhioù a-raok, an istorour-se hag a studie an anarkouriezh a oa kroget da skrivañ fichennoù biografek diwar-benn sindikalourien ha sindikalourezed, dilennidi ha dilennadezed, prederourien ha prederourezed, stourmerien ha stourmerezed eus an tu kleiz pe e vefent brudet pe dianav. Adalek deroù ar raktres eo bet kaset al labour-se a-stroll. Ouzhpenn 500 skiantour.ez, kelenner.ez, ha studier.ez o deus kemeret perzh ennañ. Hiziv an deiz, deuet eo Le Maitron da vezañ geriadur brasañ Europa gant 43 levrenn ha 110 000 fichenn viografek.\n“Adkavout istor an dud disoñjet gant an istor\ndindan teir linenn”\n– Jean Maitron-\nWar France Culture e tisplege Jean Maitron petra e oa ar geriadur-se evitañ.”Ar geriadur a zo un ober a feiz, oberenn ar stourmerien. C’hoarvezout a ra din, diouzh noz, kemer ar geriadur ha digeriñ anezhañ, ne vern e peseurt pajenn ha kavout evel-se istor unan bennak disoñjet gant an istor, e teir linenn. Bevet o deus, stourmet, marvet – a-wechoù digalonekaet-mik -, met hiziv, n’int ket marvet evit mann, peogwir emañ, e chomo hag e vevo o buhez skouerius a-drugarez d’ar geriadur-se”\nRenabl istorioù munut a Vreizh\nAbaoe bloaz bremañ eo krog strollad istorourien hag istorourezed kevredigezh rannvroel Le Maitron d’ober un dro Vreizh ha da lakaat war wel fichennoù biografek stourmerien ha stourmerezed ar vro – war ar pemp departamant – ! Kontet e vez deomp neuze istorioù tud anavezet ganeomp (Gilles Servat, René Vautier, Joséphine Penkalet, Francis ar Ble) met dreist-holl re an dud vunut.\nO istorioù a gont deomp un istor digreizennet eus an Istor, o vont eus fichenn Jean Guérillon, genidik eus Il-ha Gwilen, rezistant en FFI anezhañ, da hini Louis Maretheux, paotr e vil-vicher, stourmer sokialour ha frañmason, a-enep taol-Stad an 2 a viz Kerzu 1851. Rediet e oa bet hennezh da vont d’an harlu da Jerzenez ha Gwernenez e-mesk tud a-seurt gant Victor Hugo. Kantreal a reer eus an Dispac’h bras da gumun Pariz –Emile Couturier, sokialour e Brest, enebour an Eil Impalaerezh – eus Landerne da Aljeria – Marie Perrot, rezistantez, kazetennerez, kannadez.\nIstorioù bihan ha souezhus zo da gaout ivez evel hini Jean Dufin, livour eus Landreger, kondaonet gant lez-varn Lannuon da 6 devezh toull-bac’h ha 16 lur taol-kastiz evit bezañ dispaket komzoù reveulzi a-enep da diegezh ar Vourboned, betek mont da huchal “Bevet Napoleon II !”\nKontañ an istor a-live den\nE Breizh e vez kaset ul labour damheñvel da hini Le Maitron gant tiez-embann zo evel Skol Vreizh, Al Liamm, Yoran Embanner, pe Presses Populaires de Bretagne. A-drugarez dezho e c’haller lenn istorioù Glenmor, Anna Breizh, Anjela Duval, Xavier Grall pe Emil Masson dija. Ret eo menegiñ labour an istorour Lionel Henry ivez, skrivet gantañ Geriadur biografek an Emsav pe levrioù Lukian Raoul ha Francis Favereau diwar-benn skrivagnerien Breizh.\nDiwar skouer Howard Zinn e oa deuet er-maez warlene Istor poblek Breizh ha gwelet e vez e ra berzh muioc’h-mui an emzalc’h labour-se : kontañ an istor a-live den. Skrivet hor boa : Hep istor, Breizh ebet. En ur mod all e c’heller lavaret : Hep istor, stourm ebet. Evel ma lavare Jean-Maitron : renabl an istorioù bihan a ro kement a enor hag a nerzh da “oberenn ar stourmerien“.\nAbaoe 2019, emañ ivez renablet an holl bennadoù a denn deus Breizh war lec’hienn BCD :\nKit ‘ta da lenn hiroc’h neuze gant Le Tour du Maitron Bretagne\nIstor, MemorAnjela Duval, Breizh, Francis Favereau, Glenmor, Howard Zimm, Istor, Le Maitron, Lukian Raoul, Micherour, Pobl, Poblek, Sokial, Stourm, Stourmoù, Xavier Grall\nPrevious Previous post: HIIT #03 Sport er gêr, gant ur gador hag un troad skubellenn !\nNext Next post: Drolat gouel Sant Padrig en Iwerzhon adarre


Ur fanfiction pe ur fanfic a zo istorioù skrivet diwar faltazi gant faned, pe vamidi, evit cheñch pe astenn buhez pe zanvez un aozad mediatekaet hag a zo plijet dezho. Da skouer dre : ur romant, ur manga, ur stirad skinwel, ur film, ur c'hoari video pe c'hoazh diwar-benn un den brudet. Ur fanfiction a adkemer senario pe skridc'hoari an aozad, ar c'hanon, met cheñch a ra anezhañ en e zoare. Tu zo da genderc'hel gant an istor e-lec'h ma 'z eo echuet e gwirionez pe da ouzhpennañ traoù 'zo.\nSkrivañ ur fanfiction a servij d'al lennerien pe d'ar sellerien tik gant an dra da welout ar pezh en defe plijet dezho da welout er c'hanon.\nKreizennet e vez ar fanfiction alies war un [tudenn|dudenn]] : gweladennet eo darempredoù an dudenn, o sikologiezh ; krouet pe kendalc'het e vez an istorioù karantez, leusket e vez muioc'h a blas d'an tudennoù a eil renk pe ouzhpennet e vez tudennoù all. Tud 'zo avat na implijont ken nemet ar bed krouet er c'hanon hag e krouont o oberenn dezho gant o senario hag o zudennoù. Plijet eo kalz a dud gant ar frankiz a zo roet gant ar fanfiction. N'eus bevenn ebet. Tu zo da skrivañ diwar-benn n'eus forzh peseurt sujed.\nFanfiction hag e gevredigezhAozañ\nPa vez skrivet pe lennet ur fanfiction e vez ur spered bras a genskoazell er gevredigezh-mañ. Reizh eo dre ma vez eskemmet ar memes plijadur etre an dud. Disheñvel eo an doare daremprediñ etre ar faned : taolet e vez pled e vez skrivet tro-spered ha buhez ar skrivagnerien en ur stumm diviz. Lakaat a reont ivez notennoù e fin o fennadoù d'al lennerien evit goulenn ali al lennerien e-keñver an istor pe ar pezh a c'hellfe c'hoarvezout er pennadoù da heul. Evit sikour an darempredoù ez eus tu d'al lennerien da leuskel un evezhiadenn, un adweladenn. Servijout a ra da reiñ kalon d'ar skrivagnerien pe da sikour anezho. Ar stumm heuliadenn a servij ivez da derc'hel an darempredoù a-hed mizioù pe a-hed bloavezhioù etre an hini a skriv an istor hag an hini a zo o c'hortoz pennadoù nevez. Pouez al lennerien en deus un efed a-raok embannadur ur pennad nevez : adlennet e vez an destenn gant ar skrivagner hag un den all war ar lec'hienn, ur beta-lenner, evit diwall ouzh ar fazioù skritur pe evit diwall ma vefe komprenus an destenn. Al labour a-stroll a servij da wellaat kalite ar fanfiction.\nAdtapet diwar « https://br.wikipedia.org/w/index.php?title=Fanfiction&oldid=1549889 »\nDernière modification le 17 Gen 2014, à 11:04\nKemmoù diwezhañ degaset d'ar bajenn-mañ d'an 17 Gen 2014, da 11:04.


bravoc'h - Wikeriadur\nSavet diwar an anv-gwan brav hag an dibenn-ger -oc'h\nDerez-uheloc'h an anv-gwan brav\nHa pa ven kant gwech bravoc'h, ya, kant gwech bravoc'h c'hoazh. — (Emzivadez Lannuon, er Barzhaz Breizh.)\n— Ya, ya, kasit anean d'an hospilal : bravoc'h e vo d'ean eno, ha c'houi ho po unan a nebeutoc'h da vaga... [...] ?... — (Fañch al Lae, Bilzig, Kemper, 1925, p. 18.)\n[...], botoù-koad kizellet (bravoc'h eo da zañsal an dañs-plin pe ar jabadao). — (Jakez Konan, Lannevern e kañv ha danevelloù all, Al Liamm, 1980, p. 48.)\nBravoc'h eget :\nHa sevenet gantañ e venoz, e soñjas e vefent bravoc'h da welout en o sav eget en o astenn, e frankizenn al lann. — (Langleiz, Romant ar Roue Arzhur/levrenn I : Marzhin, Al Liamm, 1975, p. 36.)\n[...] : Faddei en doa bazhataet atav e wreg hag ober a rae bepred, bravoc'h e oa bezañ er galeoù eget bezañ gantañ. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 48.)\nBrav e kave Kêr-Vrest dindan ar glav, bravoc'h eget dindan an heol. — (Goulc'han Kervella, Brezel ar Rigadell, Al Liamm, 1994, p. 177.)\nBravoc'h evit :\n— « Bravoc'h den he deus bet evidomp-ni, » emezo, « hag eürusoc'h' e vezo ivez gantañ evidomp-ni gant hor gwazed, [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 117.)\nHennez a zo 'vel tok Pôtr Koatredrêz : bravoh diaharz evid dïavèz. — (Jules Gros, Le trésor du breton parlé Première Partie, 1966, p. 57.)\nBravoc'h-bravañ : muioc'h-mui brav\nBravoc'h da welout eget da gaout : a vez lavaret diwar-benn un den pe displijus, pe lezirek, pe lontek.\nBravoc'h eo reiñ evid mond da glask. — (Jules Gros, Le trésor du breton parlé Troisième Partie, 1974, p. 314.)\ngalleg : plus beau(x) (fr) , plus belle(s) (fr)\ngalleg : plus joli(e)(s) (fr)\nAdtapet diwar « https://br.wiktionary.org/w/index.php?title=bravoc%27h&oldid=265079 »\nKemmoù diwezhañ degaset d'ar bajenn-mañ d'an 26 Meu 2018, da 15:08.


Atlas - Sevenadurioù Breizh\n08 mars 15h50\nENLINENN : Prezegenn Gwirionded yezh Chann Vrezhonegerez ha Yann Brezhoneger - piv a ziviz, ha penaos ?\nMikaël Le Bihannic Trede emgav e kelc’hiad La Fabrik’ de l’authentik’ ( Sevel gwirionded Breizh ) a vo d’ar Yaou 18 a viz Meurzh 2021 etre 6 e ha 7 e 1 2 noz, e kompagnunezh ar sokio-yezhoniour Michael HORNSBY, kelenner e Skol-veur Poznan (Polonia) ha rener Kreizenn ar Studiou Keltiek eno. P’eo bet pledet gant...\n21 juillet 14h14\nMikaël Le Bihannic Nag a che chamantou e BCD. Aet eo Charles Quimbert war e leve hag anvet eo bet Tudi Kernalegenn da rener abaoe ar c’henta a viz Gouere. Kinnig a reomp deoc’h ober anaoudegezh ganta . A orin eus Kemper eo Tudi hag unan deus bachelourien kenta Diwan e 1997 eo. Ur wech paket ar bak ganta en [&]\n04 février 10h26\nSolenn ha Plop e Brezhoneg\nMikaël Le Bihannic An dresadenn bev Solenn ha Plop a zo kinniget e brezhoneg abaoe un nebeut devezhiou 10 vloaz eo Solenn. O chom e Breizh ema . O tont deus ur blanedenn all eo Plop. Torret eo e fuzeenn, ne c’hell ket distrei war e blanedenn anvet Plopland, siwazh Neuze e kinnig Solenn da he cha anezha dre [&]\n28 mars 10h44\nUn abadenn war ar c’hoariva e Breizh da selaou en dro war bécédia\nMikaël Le Bihannic Un abadenn Sevenaduriou nevez a zo da selaou en-dro war Bécédia. Ha klevet peus kaoz deus abadenn Plouyann kinniget d’ar 14 a viz Even 1898 ? Berzh bras a zo bet da heul an arvest-ma avat, perak ? Selaouit deus an abadenn Tud pedet evit komz deus ar c’hoariva pobl : Louis Conan (C’hoarivari) ...\n06 décembre 09h23\nEma ar bleiz o tistrei e Breizh ?\nMikaël Le Bihannic Tro-dro da 120 vloaz zo ez eo aet da get ar bleizi diouzh ar vro. Ma veze ar breizherien vras perzh eus buhez pemdeziek an dud diwar ar maez gwechall, don en o so jou e vezent kavet ivez. Ha m’eo posupl adkavout lod eus o buhez gwechall diwar meur a desteni dre skrid, e kaver [&]\n10 octobre 08h52\nPiv a gomz yezhou Breizh hiziv an deiz ? Un enklask a ro respontou deomp\nMikaël Le Bihannic Un enklask a zo bet goulennet gant ar Rannvro digant an aozadur TMO Rannvroiou evit kaout ur sell spisoc’h war pet den a gomz brezhoneg pe gallaoueg, penaos e vez desket ar yezhou-se ganto, petra emaint o c’hortoz... An disoc’hou a zo da zizoloi war lec’hienn ar Rannvro. Un nebeut sifrou Ar...\n27 septembre 13h51\nAr c’han, un elfenn deus glad sevenadurel dizanvezel bro kornôg kreiz Breizh studiet gant Héléna\nMikaël Le Bihannic Abaoe 2015 ema ar gevredigezh Bretagne Culture Diversité o renabli glad sevenadurel diza vezel bro kornôg kreiz Breizh. Rannet eo bet al labour e tri frantad. Gouestlet eo bet ar prantad kenta da zastum an elfennou sevenadurel o lakaat tud deus ar vro e kreiz ar jeu. Evit-se eo bet aozet emvodou...\n19 juin 07h41\nKomzou brezhoneg : videoiou nevez da zizoloi\nMikaël Le Bihannic Pennadou nevez a zo da welet war Bécédia e rann Komzou Brezhoneg : atersadennou deus brezhonegerien a-vihanik kaset gant Lors Jouin ha kinniget gant Skol Vreizh ha BCD. Komzou brezhoneg a zo un heuliad pennadou video enrollet gant Lors Jouin evit dastum komzou gant tud brezhoneg, hag evit kaout...\n26 septembre 07h45\nUn teul war Pont-Aven, kêr al livourien war Bécédia\nMikaël Le Bihannic Amerikaned an hini oa an arzourien genta a reas kêr al livourien eus Pont-Aven e kreiz an XIXvet kantved, pell kent ma teuas eno Paul Gauguin hag Émile Bernard. A-drugarez d’ar gentidi-se e teuas Pont-Aven da veza ur stal-liva war ar maez hag annez krouerien o klask awen. Displega a ra Estelle...\n29 mai 08h49\nKomzou brezhoneg , ur chadenn klewelet nevez war Bécédia\nMikaël Le Bihannic Komzou brezhoneg a zo un heuliad pennadou video enrollet gant Lors Jouin evit dastum komzou gant tud brezhoneg, hag evit kaout un ta va deus liester ar parlantou hag an taoliou-mouezh e brezhoneg. Tregont video a zo bet produet gant Skol Vreizh ha 6 kenbroduet gant sikour Bretagne Culture Diversité...


Poc'hêr Kumuniezh - Keleier - Raktres Synutra : ul lid war an ton bras evit ar baladenn gentañ\nRaktres Synutra : ul lid war an ton bras evit ar baladenn gentañ\nD'ar Gwener 10 a viz Genver o doa Christian Troadec, maer Karaez ha prezidant Poc'hêr kumuniezh, Xavier Berthou, besprezidant evit an armerzh e Poc'hêr kumuniezh, kerkoulz hag an izili all eus ar gumuniezh, degemeret pennoù-bras ar strollad sinaat Synutra evit reiñ ar baladenn gentañ da voulc'hañ labourioù sevel o labouradeg a deknologiezh uhel e lec'hienn Kergorvo e Karaez. C'hoarvezet e oa bet al lid-se dirak Guillaume Garrot, ministr dileuriet evit ar gounezvouederezh. Da 10e58 rik e oa bet roet ar baladenn gentañ goude ma oa bet tennet un tan-arvest.\nAbaoe 25 bloaz emañ Sina oc'h enporzhiañ produioù laezh a-vern e sell da vastañ d'an ezhommoù zo o kreskiñ a-galz en o marc'had diabarzh. E 1987 ne veze ket bevezet nemeur a broduioù boued babigoù e Sina. Hogos an hanter eus marc'had ar bed emañ oc'h ober hiviziken.\nKalz e kresko ar marc'had gant divizoù politikel ar Stad sinaat a-fet merañ ar boblañsouriezh (8 milion a c'hanedigezhioù ouzhpenn bep bloaz).\nAr strollad Synutra, an 2l oberataer eus ar marc'had sinaat a-fet fardañ boued yec'hed evit ar babigoù ha lakaat anezho war ar marc'had, a glask tizhout meur a bal :\n- Respont da gresk e varc'had.\n- Suraat padusted he fourvezadurioù danvezioù laezh diaoz.\n- Heuliañ ingal-mat ar produioù da bep prantad eus ar produerezh, eus an tiez-feurm d'ar magadelloù.\n- Gwarantiñ produioù eus ar gwellañ d'he bevezerien (gwarant gwellañ evit ar fiziañs)\nDigoret e oa bet divizoù e miz Ebrel 2010 ha gant-se e oa bet gallet disoc'h gant an emglevioù keveliñ war hir dermen a oa bet kensinet e miz Gwengolo 2012 gant ar strollad Sodiaal, an izembregerezh Eurosérum hag ar strollad synutra evit pourchas danvezioù laezh diaoz d'ar c'hevredad Synutra Frañs.\nWar-dro 250 implij a rakweler e lec'hienn Karaez gant ar c'hevelerezh greantel-se.\nAr pezh en deus lakaet an embregerezh da zibab en em staliañ en hor c'horn-bro zo dreist-holl ar c'hementadoù bras a laezh a vez produet amañ, hag ar respontoù dillo degaset gant pennoù-bras ar c'horn-bro war an doareoù staliañ. Evel-se, goude bezañ labouret gant ar greantour, o deus kinniget Poc'hêr kumuniezh hag e derkour, ar SAFI, doareoù degemer an unvez c'hreantel, gant un harp hollek evit lakaat an difraeoù war-sav.\nDilezet e oa bet font an dachenn e miz Gwengolo 2013 evit ur gorread a dost da 16 hektar, hag un dachenn tost da 20 hektar a zo bet miret goude-se diwar c'houlenn ar strollad Synutra.\n100 milion a euroioù a vo postet ha 250 implij da-heul\nDa 100 milion a euroioù e sav ar sammad bras-divent en deus asantet Synutra postañ da sevel un unvez c'hreantel e Karaez. Gant an dastumer, Sodiaal, e vo degaset al laezh da lec'hienn Kergorvo, ma vo ivez unvez Eurosérum (produer Laktoserom) hag an embregerezh da dreuzfurmiñ al laezh poultr evit ar babigoù, a vo renet gant Synutra.\nEmpennet eo bet al labouradeg-se evit treuzfurmiñ ar produioù laezh poultr evit ar babigoù da gas war ar marc'had sinaat. Ur skouer deknologel dreistefedus e vo ha respont a raio da reoladoù ar gounezvouederezh, ar re strishañ anavezet en deiz a hiziv war ar marc'had evit ar babigoù. El labouradeg-se e vo kavet an isframmoù modernañ da sevel an unvezioù da sec'hañ al laktoserom.\nEvit se e fell d'ar strollad Synutra gwarantiñ produioù a-zoare ha heuliañ ar produioù-se da bep prantad eus ar produerezh evit ma ne vo ket graet a rebechoù dezhañ diwar o fenn gant e bratikoù a-drugarez da :\n- Un aozadur a-zoare e kenlabour strizh gant e gevelerien Sodiaal hag Eurosérum. (Aodit bloaziek an atantoù evit al laezh, ar fourmajerezhioù evit al laktoserom).\n- Un aozadur evit heuliañ madelezh an argerzh greantel enframmet.\n- Un arnodva kreiz e darempred dalc'hmat gant servijoù kalite Synutra Sina.\n- Ur reizhiad stlennegel kalite diraezus d'ar pratikoù.\nEmañ ar strollad Synutra o krouiñ ur benveg greantel hag a zle e berzhioù a-fet teknologiezh hag endro dont da vezañ un dave etrebroadel.\nGorreadoù arverek ar savadurioù zo war-dro 40 000 m2, evit ur postadur hollek tost da 100 milion a euroioù.\nAn elfennoù liammet ouzh an argerzh eo ar re-mañ :\n- Barregezh vloaziek a 100 000 tonennad boued babigoù ar bloaz e rummadoù Oad1añ, 2l Oad ha 3e Oad (ur varregezh a c'hallfe bezañ kevatal d'ur produerezh a 120 000 tonennad poultr laezh/bloaz).\n- Mont en-dro 365 deiz ar bloaz.\n- Arbarañ e boestoù bihan\n- Kasadennoù gant endalc'herioù (Emeur o studiañ kas anezho dre borzh Brest).\n- Niver a c'hopridi war dermen : 250 (treuzdougen, divaenekaat, sec'hañ , arbarañ)\nDleout a rafed kas al laezh poultr produet, gant endalc'herioù, adalek porzh Brest, hervez ar pezh emeur o c'hendivizout er mare-mañ. Evel-se e vefe krouet un adfilierenn evit an treuzdougen ouzhpenn ar produerezh war-eeun.\nTost da 250 implij war dermen a vo krouet war-eeun e lec'hienn Karaez, pa vo enframmet ar rann arbarañ. Dav eo ivez, koulskoude, ouzhpennañ d'ar sifr-se niver an holl implijoù ameeun a vo krouet gant ar staliadur-se, ha dreist-holl niver ar re a vo degaset gant al labourioù emeur o vont da gas da benn el lec'hienn. Gallout a raio an embregerezhioù sevel tiez ha labourioù foran talvoudekaat o obererezhioù.\nTost da 285 000 tonennad laezh-dienn / bloaz, a-hend-all, a vo pourchaset gant ouzhpenn 700 produer ha treuzfurmet e vint e laezh poultr babigoù, da gas war marc'had Sina ha gant-se e vo suraet ar filierenn labour-douar ivez.\nEvel-se eo anavezet labour a-zoare ar broduerien eus ar c'horn-bro hag al laezh pourchaset ganto gant ur strollad, dezhañ ur vent etrebroadel.\nSteuñv al labourioù\nEvit kas ur raktres a seurt-se da benn ez eus ezhomm danvezioù hag argerzhadurioù bras. Evel-se, abaoe deroù 2013 ez eus bet kaset da benn studiadennoù war an endro, an teknikoù hag ar reolennadurioù gant ar gevelerien a bep seurt.\n- An aotre-sevel a oa bet roet e miz Gwengolo 2013,\n- An argerzhadurioù SREE (staliadur rummet evit an endro) emeur o peursevel,\n- Emeur o vont e darempred gant an embregerezhioù hag o skoulmañ an emglevioù fiziout ar marc'hadoù enno\n- Ar greantour a zlefe boulc'hañ al labourioù e-kerzh trimiziad kentañ 2014 evit lakaat al labouradeg e servij e-kreiz 2015.


Vélo, VTT Bretagne : randonnée VTT, circuit Vélo en Bretagne\nGant he hentoù MTB, he hentoù glas hag he Vélo Promenades ®, ez eo Breizh ul lec’h eus ar c’hentañ evit mont war varc’h-houarn.\nBrudet eo Breizh e bed ar marc’hhouarnerezh. N’eus ket ezhomm da wiskañ ur c’hrez reder evit tañva plijadurioù ar gazeg-dir avat.\nOber ho mad eus an aer yac’h a c’hallot ober war ar belohentoù pe an hentoù glas pe mont war ho koar war ar les Vélo Promenades ®. O flas o deus ivez ar re zo tik gant an MTB, evel-just. Un afer a c’hoant eo an touristerezh war varc’h-houarn da gentañ-holl.\nAr belohentoù hag an hent glas\nGouzout hiroc’h diwar-benn ar belohentoù hag an hentoù glas\nAr Vélo Promenades ®\nAr Vélo Promenades ® zo anezho troiadoù pourmen war varc’h-houarn n’int ket re hir ha hep nemeur a gemmoù-live. Dispar int evit ar familhoù. Reiñ a reont an tu d’ober anaoudegezh gant ar glad lec’hel.\nGant an hentoù kumunel bihan hag an hentoù nebeut a dremeniri warno ez eont. Bewech m’eo posupl e reont o hent war hentadoù hep kirri-tan ha miret d’an dremeniri hep keflusker. E pep kroashent e tiskouez sklaer ar balizennadur gant peseurt hent mont, hep kaout aon d’en em goll. Evel-just e rank pep hini doujañ ar reolennoù diwall diazez evit ma vo an holl e surentez.\nGant ar servijoù nes a gaver stank-ha-stank e vez aes ober un ehan a-raok mont en-dro war varc’h-houarn.\nUr merk marilhet gant ar FFCT ez eo Vélo Promenades ® .\nGouzout hiroc’h e lec’hienn www.randobreizh.com\nAn takadoù MTB\nLec’hiadoù labelaet eo an takadoù MTB ma kavot hentadoù diouzh an holl liveoù (deraouidi, mailhed, familh, hinienn ha kement zo). Er pevar departamant e kaver anezho ha kinnig a reont meur a servij (porzhioù gwalc’hiñ, lec’hioù feurmiñ ha ratreañ, troioù-bale aozet, ambrougerien diplomet, herberc’hiañ, predañ…)


Gouezeg - Wikipedia\nKarreg an Tan.\n1 098 ann. (2019)\n48° 10′ 12″ Norzh\n3° 58′ 15″ Kornôg / 48.17, -3.970833\nbihanañ 19 m — brasañ 270 m\nGouezeg a zo ur gumun eus Bro-Gerne e Kanton Brieg, e departamant Penn-ar-Bed, e kornôg Breizh. Emañ er vroig Rouzik.\n3.1 Savadurioù relijiel katolik\n3.1.1 Iliz katolik Sant Pêr\n3.1.2 Chapel ar feunteunioù\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant David, person ; nac'het e voe al le gant ar c'hure anvet Bozeg.\nLazhet voe ar person David e miz Even 1795 gant ur bagad chouanted war o hent da veilh-boultr Pont-ar-Veuzenn, ar pezh zo deut da vezañ danvez ar pezh-c'hoari Ar Person touer savet gant Yeun ar Gow e 1960. Hervezañ, ar c'hure Bozeg a oa d'ar mare-se o vevañ en harlu e Bro-Spagn : s.o. ar "Skleridigez" e penn kentañ al levr.\n113 gwaz eus ar gumun, d.le. 4,84% eus he foblañs e 1911, a gollas o buhez abalamour d'ar brezel.\nIliz katolik Sant PêrAozañ\nSavet e oa an iliz e meur a wech ha da vareoù disheñvel. An nev a voe savet er XVIvet kantved, ar porched norzh e-kreiz ar XVIIvet kantved, ar sakristi a weler ez eus bet skrivet outi a c'houlennas ar person Julien Gouezel lakaat sevel anezhi e 1724, ar c'hloc'hdi gant daou seurt garidoù hag ur gorzenn eizhkognek a voe adsavet e 1747, an izelvos su a voe savet e 1830-1832 hag ar c'heur e 1899.\nAr werenn vras, anezhi oberenn ur stal-labour eus Kemper eus an trede kard eus ar XVIvet kantved, zo gouestlet da Basion ar C'hrist hag a zo peuzheñvel ouzh gwerennegoù Gwengad, Gwimilio, ar Merzher-Salaun, Kemeneven hag ar Roc'h-Morvan. Awenet e oant gant un engravadur gant Jost Negker, livour an impalaer Maksimilian Aostria.\nMont a reer tre ar porzh-iliz dre un nor bras-divent eus 1754 zo kinklet gant peder delwenn e maen Kersanton, maen teñval a veze tennet eus mengleuzioù zo anezho war ribl ar richer Zaoulaz e Penn-ar_Bed, aes da gizellañ ha dre-se implijet ingal evit kizellañ e Breizh.\nChapel ar feunteunioùAozañ\nAr chapel, bet perc'hennet gant abati sistercian Koat Malouen ha goude gant duged Breizh, a oa savet e dibenn ar XVvet kantved hag e deroù ar XVIvet kantved. Roet e voe hec'h anv dezhi diwar an teir feunteun a zo o redek en he c'hichen.\nGwelet a reer, en diabarzh, er pavezadur ardamezioù Gwion Kelenneg, kambrelan dug breizh, hag e wreg Janed Rostrenen (dimezet e 1450), ur murlivadur a daolenn skourjezadenn ar C'hrist, bet graet en hanterenn gentañ ar XVIIvet kantved, koulz hag un dribunell eus 1671. Gwelet a reer ivez tammoù bras eus gwerennoù-livet eus ar XVIvet kantved a oa gouestlet da Basion ar C'hrist ha da gurunidigezh ar Werc'hez Vari.\nAr c'hloc'hdi , dezhañ un doenn volzek eizhkognek, zo sko ouzh un douribell-skalerioù. Savet e oa en-dro e dibenn ar XVIIvet kantved hag e deroù an XVIIIvet kantved.\n1966 : Yeun ar Gow, skrivagner brezhonek.\nTud Gouezeg zo tud droch :\nOuzh ur c'harrdi reont ul loch\nHag ouzh un ibil reont ur broch. E Skeud Tour Bras Sant Jermen, 1978/228\n(br) Gouezeg war lec'hienn Geobreizh\nKartenn Gouezeg eus Cassini war lec'hienn GenCom\nGouezeg war GenCom\nKroazioù ha kalvarioù Gouezeg\nar Glad war lec'hienn Ministrerezh ar Sevenadur\nKumunioù nepell diouzh Gouezeg\nAdtapet diwar « https://br.wikipedia.org/w/index.php?title=Gouezeg&oldid=1971098 »


Koulizh Kedez (Kouli gKedez war pennadoù kozh 'zo, diouzh un distagadur boutin) eo anv-pluenn Yann-Yeun Kefeleg, pe Jean-Yves Queffellec, ganet e 1947, skrivagner, barzh (gweudour, gouez dezhañ), ha troour brezhonek, lakaet gant Zavier Grall da wellañ skrivagner Breizh, labourer-douar ha saver-deñved a vicher, aet war e leve.\nSavet e kêriadenn Gwivin e parroz Sant-Kouled e Kerne, Breizh ha kresket en un endro brezhonek, en un tiegezh labourerien-douar, eo bet klevet brezhoneg gantañ a viskoazh. Kuitaet Breizh yaouank a-walc'h da vont da valtouter da gentañ, ha bet diluer, hag harluet en Helvetia, en deus kemeret perzh en emsavadegoù 1968, en deus anavezet an toull-bac'h e Roazhon. Goude bloavezhioù e Pariz lec'h e kemer perzh e kelaouennoù anveliour da gentañ, ha breizhek da-heul (kelaouenn Sav Breizh dreist-holl), ha lec'h ec'h embann e levrioù kentañ, e tistro da Gerne ma stag en-dro gant al labour-douar ha m'en em ouestl d'ul labour don war ar yezh hag al lennegezh.\nAr Fest-noz (romant), diwar Zavier Grall, Mouladurioù Hor Yezh, 1988.\nTroet e yezhoù allAozañ\nTroet ez eus bet un dibab barzhonegoù diwar gKedez e nederlandeg gant Jan Deloof, en alamaneg gant Raoul Schrott, e tchouvacheg gant Gennadi Aigi, e polskaeg hag e galleg…\nAdtapet diwar « https://br.wikipedia.org/w/index.php?title=Koulizh_Kedez&oldid=1970850 »


Pevare pennad — VI - Wikimammenn\nPevare pennad — VI\nR. Prud’homme, 1903 (p. 124-128)\n◄ War ar mene Kalvar. — Pelæc’h ha penauz eo bet kavet ar Groaz Zantel Doare Jeruzalem ; ar gær gristen hag ar gær digristen. — Ar goan gentan En hent ’vit Betleem. — Perak ec’h er di : noz an Nedelek ►\nDoare Jeruzalem : ar gær gristen hag ar gær digristen. — Ar goan gentan.\nDistrei a reomp dioustu d’ar gær dre an hent berran a diskoue d’am bagad unan euz an Tado yaouank. Ar ruio a dremenomp enne a zo ken moan ken eo arabad d’ar *c’hanvaled kerzet enne ; eur vardel houarn, a-dreuz war daou bost, a harz anê da dremen. A-wejo, ’vel en ru Damas, e tremener dindan eur ouel tanau a zo bet stignet etre daou di ’vit disheolian an dud a zo o chom enne. Ruio-all a zo goloet gant lojeiz pe gant leurenno, ’vel leuren ar venec’h gresian. Toullo bihan a ro eun nebeud sklerijen deuz kroec’h ; en daou du e zo stalio a bep sort, ken teñval ha ken louz an eil hag eben. Pautred hebken a weler enne, o vean ma tle ar merc’hed en em diskouel an nebeutan ’ve gallet. Ar c’hiz-ze zo miret aman gant ar gristenien ’vel gant an dud divade.\nEc’h omp aman e kalon ar gær gristen ; al Latined hag ar C’hresianed a zo bodet en dro da daou vanati braz a chom enne o menec’h. N’o deuz beleien nemete.\nAr re a ble gant al Latined, da laret eo gant ar Gatoliked, a zo euz urz Sant Fransez e Aziz : ’boue ar C’hroazadeier emaint aman, karget gant an Tad santel ar Pab da zioall ouz holl læc’hio sakr ar Palestin. Epad eiz kant ’la o deuz græt o *c’hefridi ’vel m’eo dleet ; n’eo ket hep poan, avad. Da stourm o deuz bet, n’eo ket hepken enep d’an dud digristen, mes, dreist-holl, eneb d’o breudeur dianket, da laret eo ar venec’h gresian a glask dalc’h-mad laerez d’ê o *gwirio, Meur a wech zoken o deuz bet stourmet beteg ar goad : n’euz forz ! kentoc’h e varvfent evit fazian.\nO c’houent a zo braz souezuz, o vean ma zo enni, en tu-hont da lojeiz ar *gloer, skolio ’vit diski d’ar bautred lenn, skrivan ha labourat war bep sort micherio. N’euz nemet eur voullerez en Jeruzalem hag ec’h eo o hini.\nEn o c’houent eman ive iliz Sant-Salver, eun iliz gaer, neve zavet, a dalve d’iliz-parrouz d’ar gatoliked. Bean ’zo anê war-dro daou vil pemp kant. Hanvet int latined dre ma reont impli euz al latin en ofiso. Eun hano all a ro d’ê ar Vuzulmaned hag ar C’hresianed : an hano a Franked. Setu peadra, ma na vije ket treo all, da harz ankouaat aman o deuz renet tado koz ar Fransizien war ar gær-man ha hadzavet ’nei a-bez : nebeut he deuz chenchet aboue.\nE tu-hont d’iliz Sant-Salver, o deuz al Latined aman eun iliz vraz all : hini ar Patriarch (an hano-ze a roer d’arc’heskop Jeruzalem). N’eman ket pell euz eben.\nE-barz ar c’harter kristen, e mesk al Latined, e chom ive ar C’hresianed ; eur pemp mil bennag emaint.\nMuzulmiz, a zo seiz mil anê, a gaver en eur c’horn all euz kær, war-du ar zav heol. Al loden vrasan anei, en tu ar c’hreiste, n’euz enni nemet Judevien : pemp ha daou-ugent mil, pa gonter ar re a chom e-mæz euz ar mogerio, ’barz ar c’harter neve.\nEr c’harter-man e zo bet savet leiz a dier gante ha gant diavezidi : Fransizien, Saozon ha, dreist-holl, Russianed hag Alemaned. Ennan en em gav an darnvuian euz skolio hag hospitalio an Europeaned. Deut eo da vean ken braz ken an euz *autreet impalaer Konstantinopl toullan en mogerio Jeruzalem eun nor neve ’vit espern d’an dud a zo o chom ennan ar boan da glask an dro dre dor Jaffa (tu ar c’huz-heol) pe dre dor Damaz (tu an hanter-noz) evit monet en kær.\nOuz an nor-ze e tigoue d’imp arruout goude bean treuzet ar c’harter kristen, ’n eur distrei euz ar Be Santel d’Itron-Varia-Frans.\nA dal d’an Nor Neve, en tu-all d’an hent, eman hon zi-disken. Izelaat a ra an heol hag aman e koue an noz en eun taul, N’am euz, eta, nemet eun dra d’ober : mont d’am c’hambr ha klozan ar prenestr evit na deuio ket ar reo da skornan ’nei ha da hadan enni greun terzien. Arabad eo d’in ankouaat ar pez ec’h omp bet aliet d’ober gant an Au. de Piellat ha gant an Tado.\nAr re all a ra eveldon ive ha neuze ec’h eomp da goan.\nSklerijennet eo ar zal da dibri, ’vel pa vije de, gant ar golo elektrik : eun dra ha na ve kavet neb læc’h en Jeruzalem nemet aman. An Tado o deuz eun « dinamo » pe eur mekanik da gaout ar sort sklerijen-ze. Dre dan e ve kaset en-dro pa ve arru serr-noz. Na chom ket, avad, da ziskwizan war an de, rag neuze ’ve laket da drei eur valerez-vein a ro ar *grouan a ve laket d’ober pri-ra. Ar bleud-mein a dalv evit ar vasounerien træz-mor Jaffa, a goust ker ’benn e ve arru en Jeruzalem.\nEvel-se ’c’hall an Tado, gant nebeutoc’h a goust, delc’hel d’ober labourad a-dammigo war o zi ken e vo peurc’hræt.\nEvel-se, ive, pa o defe da digemer bagado tud evel hon hini, o deuz da rei d’ê eur sklerijen euz ar c’haeran.\nGoude koan, e klevomp an Tad Bailly o rei alio ha Tado yaouank o kanan sonio savet gante evidomp. Neuze ec’h eomp d’ar chapel vraz evit kaout bennoz ar Zakramant. Da gousket breman ! O gant pegement a hast ! diskwizan ’barz eur gwele mad, en eur gambr mentek brao, pebez dudi ’vidomp goude bean bet epad eiz de *peuz-digousk !\nAdtapet diwar « https://br.wikisource.org/w/index.php?title=Pevare_pennad_—_VI&oldid=104532 »\nKemmoù diwezhañ degaset d'ar bajenn-mañ d'an 21 Gou 2017, da 22:40.


harz - Wikeriadur\n(Furm verb) Savet diwar harz-, pennrann ar verb herzel, hep dibenn-ger.\nharz /ˈhars/ hollek gourel (liester harzoù)\n(En e furm lies) Bevenn.\nJeanne d’Arc a zo ganet en ur bourk dister anvet Domremy, war harzoù al Lorraine e tu ar sav-heol deus Frañs. — (Gabriel Morvan, J.-M. Le Gall, Buez ar Zent, 1913, p. 887.)\nBoleslas, roue ar Pologn, ne baouezas ket, betek ar bloaz 1018, da lammat dreist harzoù e rouantelezh, da zismantr ar c'hêrioù hag ar maezioù. — (Yann-Vari Perrot, Erwan ar Moal, Bue ar Zent, Montroulez, 1912, p. 508.)\nTra a vir da vont war-raok.\nC'hoant az peuz d’am spontañ, ankounac’haet az peuz eta penaos ar garantez ne anavez harz ebet hag ha echu bepred dre vezañ trec’h ? — (Paul Cadiou, Telen Merlin, Hamon & Kervellec, Brest, 1904, p. 54.)\nPeb den a zoug e zamm — pep hini 'n eus e lod\nAr bed ac’h a, a zeu, hag an holl draoù a ruilh.\nHa ma glaskit ur wech lakaat an harz d’ar rod,\nA po 'ziwar ho fri — 'vel un diskrog-anduilh. — (Fañch Abgrall, Luc’hed ha Moged, 1935, p. 82.)\ngalleg : frontière (fr) , limite (fr) , borne (fr)\ngalleg : obstacle (fr)\nStumm rannyezhel an anv-verb herzel.\nPa vez aet ar beg e-barzh. — (Krennlavar.)\nFurm ar verb herzel e trede gour unan an amzer-vremañ, en doare-disklêriañ.\nNetra ne harz ouzhin pa vez droug ennon : me a ziskar ar gwez er c’hoadoù, a dorr gwern al listri, me a laka ar mor da lammat betek an neñv. — (G. MILIN, Gwechall-goz e oa..., Kemper, 1924, p. 73.)\nFurm ar verb herzel en eil gour unan an doare-gourc'hemenn.\nharz al laer\nAdtapet diwar « https://br.wiktionary.org/w/index.php?title=harz&oldid=283220 »\nKemmoù diwezhañ degaset d'ar bajenn-mañ d'an 8 Meu 2019, da 10:05.


Aviel hervez Sant Vaze - Pennad 9 - Le Diocèse de Quimper et Léon\nAccueil - Les évangiles en breton - An Aviel hervez Sant Vaze - Traduction Kenvreuriez - Aviel hervez Sant Vaze – Pennad 9\n1 Jezuz a bignas er vag, a dreuzas en-dro al lenn, hag a zeuas d’ar gêr . 2 Digaset e oe dezañ eun dén seizet astennet war eur gwele. O weled o ’feiz e lavaras Jezuz d’an dén seizet :\n— « Bez fiziañs, va mab, pardonet eo dit da behejou ».\n3 Lod euz ar skribed a lavaras enno o-unan :\n— « Blasfemi a ra an dén-se ! »\n4 — « Jezuz hag a ouie ar pez a zoñjent a lavaras :\n— « Perag ar zoñjou fall-se en ho kalonou ? 5 Petra eo an êsa : Lavared : Pardonet eo dit da behejou, pe lavared : sav ha kerz ! Mad ! evid ma ouezoh e-neus Mab an Dén, war an douar, galloud da bardoni ar pehejou : 6 Sav ! emezañ neuze d’an dén seizet, kemer da wele, ha kee d’ar gêr ».\n7 An dén a zavas hag a yeas d’ar gêr. 8 O weled kemend-all, an dud a grogas spont enno hag a rentas gloar da Zoue e-neus roet eur seurt galloud d’an dud.\nJEZUZ A HALV MAZE\n9 Hag ahano, en eur dremen, e welas Jezuz eun dén anvet Maze, azezet ouz bureo, ar maltoutéréz , hag e lavaras dezañ :\nAn dén a zavas hag a yeas d’e heul.\n10 E-pad m’edo ouz taol, en ti, e teuas kalz publikaned ha peherien da gemered plas gantañ hag e ziskibien. 11 O weled kement-se e lavaras ar Farizianed d’an diskibien :\n— « Penaoz eta e hell ho Mestr debri gand Publikaned ha peherien ? »\n12 Jezuz a glevas hag a respontas : — « N’eo ket an dud yah eo o-deus ezomm medisin, med ar re glañv. 13 It da zeski petra ’dalv ar homzou-mañ : « N’eo ket provou eo a glaskan, med karantez ». N’on ket deuet da helver an dud just  med ar beherien ».\n14 Neuze e teuas diskibien Yann d’e gavoud ha da lavared dezañ :\n— « Perag ’ta, en-dra ma yunom, ni hag ar Farizianed, ne yun ket da ziskibien-te ?\n15 — « Ha Jezuz respont dezo :\n— « Daoust hag an dud pedet d’an eured a hell beza e kañv e-keid ha m’ema ganto an dén-nevez ? Med dond a ray eur mare hag e vo lamet diganto ar pried, ha neuze eo e yunint.\n16 « Dén e-béd ne gemer eur peñsel nevez da lakad war eur pez dillad koz ; rag an tamm nevez a zach war an tamm dillad koz ha ne vo nemed brasoh a ze ar rogadenn.17 « Ne vez ket laket gwin nevez e sehier-lèr koz, a-hend-all e tarz ar zehier-lèr hag e vez skuillet ar gwin ha kollet ar zehier-lèr. Er hontrol, laket e vez ar gwin nevez e sehier-lèr nevez , hag e vez mired evel-se an eil hag egile ».\n18 P’edo Jezuz o komz evel-se, e tosteas outañ eun dén a renk uhel, hag en eur stoui dirazañ e lavaras dezañ :\n— « Va merh a zo o paouez mervel, med deus da astenn da zorn warni hag e vevo ».\n19 Jezuz a zavas hag a yeas d’e heul gand e ziskibien. 20 Ha setu eur vaouez, klañv gand ar holl-gwad abaoe daouzeg vloaz, a dosteas a-drenv dezañ, hag a douchas ouz bevenn e vantell. 21 Lavared a ree enni he-unan : Ma teuan a-benn, netra nemed da douch ouz e vantell, e vezin saveteet.\n22 Med Jezuz o tistrei hag ouz he gweled a lavaras.\n— « Bez fiziañs, va merh, da feiz he-deus da zaveteet ».\nHa kerkent e oe saveteet ar vaouez.23 Pa zigouezas Jezuz e ti an dén a reñk uhel, o weled ar ’fleüterien hag an dud, difred ganto , e lavaras dezo :\nHag e reent goap anezañ. 25 Pa oe laket an dud er-mêz, eh antreas. Kregi a reas e dorn ar plahig hag houmañ a zihunas.26 Dre ar vro a-béz e redas ar vrud a gement-se\n27 O veza m’edo Jezuz o vond gand e hent, e teuas war e lerh daou zen dall en eur grial :\n— « Bez truez ouzom, Mab David ! »\n28 Pa oe eet Jezuz en ti, e tosteas an daou zen dall outañ hag e lavaras Jezuz dezo :\n— « Ha kredi a rit e hellan ober kement-se ? »\n— « Ya, Aotrou, emezo ».\n29 Neuze e touchas ouz o daoulagad en eur lavared :\n— « Ra vo greet deoh hervez ho feiz ».\n30 Hag e tigoras raktal o daoulagad. Med Jezuz, rust dezo :\n— « Diwallit na ve gouezet kement-se gand dén e-béd ! »\n31 Med ar re-mañ, a-veh er-mêz, a gomzas diwar e benn dre ar vro a-béz.\nPARE AN DEN MUD\n32 P’edont o vond er-mêz e oe digaset dezañ eun dén mud dalhet gand an droug-spered. 33 Eur wech argaset an droug-spered e komzas an hini mud. Estlammet e oe an dud, hag e lavarent :\n— « Biskoaz n’eus bet gwelet kemend-all en Israël ».\n34 Med ar Farizianed a lavare :\nJEZUZ DIRAG AR BOBL HEP PASTOR\n35 Jezuz a yee dre an oll gêriou ha kêriadennou, en eur .gelenn er zinagogou. Embann a ree Kelou Mad ar Rouantèlèz . Parea ’ree pep kleñved ha pep langis.\n37 Neuze e lavaras d’e ziskibien :


Death Note (デスノート, distaget «desu nōto» e japaneg; «kaier ar marv» e saozneg) zo un manga japanek eus rummad ar re shōnen (memes m’eo tost ur suiri), krouet gant ar skriver senario Tsugumi Ohba ha gant an treser Takeshi Obata. Embannet eo bet evit ar wech kentañ er Weekly Shōnen Jump eus miz Kerzu 2003 betek miz Mae 2006. Goude-se eo bet embannet e-giz gwir Shönen gant an ti embann KANA (hag o deus embannet Naruto) e miz Geñver 2007.\nAn istor a zo war Light Yagami, ul lisead hag a gav ur c’haier iskis : an « Death Note »... Ar c'haier-se a oa a-raok d’ur Shinigami, un Doue ar marv, anvet Ryuk. An Death Note a ro ar galloud d’an hini a skriv e-barzh da lazhañ neb en deus c’hoant, adalek ma vez anavezet an anv ha penn an den. Gant sikour an Death Note, Light en deus c’hoant da grouiñ ur bed hep dorfed, ha merañ piv en deus ar gwir bevañ pe get.\nTri film sinema zo bet savet diwar Death Note, aet int er-maez e Japan etre 2006 ha 2008, hag ivez troet e tresadennoù-bev graet gant ar studio Madhouse hag aet er-maez er skinwel japanek eus an 3 a viz Here betek ar 26 a viz Even 2007.\nAr manga Death Note zo bet gwerzhet eus muioc'h eget 20 000 000 a levrioù er bed, ha muioc'h eget 1 000 000 e Bro-C'hall. An embannadur gall a zo bet gounezet gantañ priz Bob Morane 2008 er rummad " bannoù treset troet".\nUl luadenn eus Death Note a zo bet krouet gant Amano Kaito ha Sakano Hiro, hag ez eus tu da gavout anezhi e gekko gant an anv Death Joke.\n3 Reolennoù an Death Note\n5 C'hoarioù video\nAl lizherenn « L » Implijet gant L evit skeudenniñ anezhañ e kuzulioù archerien Japan. Implijet gantañ ar skritur Cloister Black.\nLight Yagami zo ul lisead donezonet-dreist hag a gav ez eus re a dorfedoù er bed a hiziv. E vuhez a cheñch penn da benn an devezh ma kav ur c’haier kollet gant Ryuk, un Doue ar marv. Un Death Note eo. En ur pennad anvet « How to use it » e lavarer : An den gant e anv skrivet war ar c’haier-mañ a varv. E penn-kentañ digredus, ober a ra un taol-esae, hag merzout a reas ez eo gwir galloud ar c’haier ! Ryuk, an doue ar marv en deus leusket da gouezhañ e gaier e bed an dud evit mont kuit eus bed ar marv, e lec'h m'en deus ket kalz a draoù d'ober. Chom a ra atav gant light, ne z’eus nemet Light hag ar c’hell gwelout anezhañ, met ma 'vez stoket ouzh ar c'haier gant den mañ den e c'hell an den se gwelout anezhañ. Tamm ha tamm e tesk Light ober gant an Death Note, gellout a ra lakaat peur ha penaos e varvo an den, pe betra a raio a raok mervel, ma ne 'vez skrivet netra ar marv zo abalamour d'un taol kalon.\nL, un enklasker brudet er bed a-bezh, hag Interpol, o deus merzet e oa kalz re a dorfedourien lazhet abaoe un nebeut a amzer. An afer-se vo kemmeret gant L, ha merzet a raio e 'z eus un den a dreñv an dra-se, An den se vo anvet Kira (hag a deu eus distagadenn eus ar ger " killer " e japaneg). Etre Light ha L e vo ur stourm bras a-benn gouzout an hini kentañ idantelezh an hini all.\nLight Yagami (夜神月) : Tudenn gentañ an istor, Light a zo ul lisead donezonet-dreist hag a gav ar bed a vremañ fall, re a torfed hag all. Kavout a ra ur c'haier anvet Death Note, kollet gant Ryuk, un Shinimagi. Implijout a ra ar c'haier-se evit krouiñ ur bed nevez gant nebeut a dorfed, en ur lazhañ an holl lazher hag all, dindan an anv eus Kira. E bal a zo krouiñ ur bed utopek, skarzhet kuit gantañ an holl dorfed, e lec'h ma c'hello bezañ ur seurt doue .\nRyuk (リューク) : Ryuk a zo ur shinigami hag a gav bed ar marv borodus tre, Dre m'en deus daou Death Note ober a ra van koll e Death Note e bed an dud, evit en em diduiñ. Light a vez atav heuliet gantañ, met chom a ra neptu er stourm.\nL (エル) : L a zo un enklasker brudet e pep lec'h er bed, an hini gwellañ zoken. Enebour kentañ Light eo L. N'eo ket anavezet e anv gwir nag e benn gant an dud, neuze abalamour da se ne c'hell ket Light lazhañ anezhañ. E anv gwir a zo L Lawliet.\nMisa Amane (弥海砂) : Misa Amane a zo un aktourez brudet, ur seurt Gothic lolita tost punk, hag a zo plijet gant Kira peogwir lazher he zud zo bet lazhet gant Kira (Light). He c'hoant karetañ vefe gwelout Kira, hi zo an eil Kira, he shinigami zo anvet Rem, ur wech m'o deus kejet Light ha Misa, e kouezh Misa e karantez gant Light, ober a rafe 'n eus forzh petra evitañ.\nRem (レム) : Rem zo doue ar marv hag a vez atav o heuliañ Misa. En em lazhañ a ra evit difenn Misa.\nReolennoù an Death Note[kemmañ | kemmañ ar vammenn]\nAn death Note en deus reolennoù strizh kenañ. Displeget int er pajennoù anvet " How to use it ".\nUn nebeud reolennoù :\n- Un den gant e anv skrivet en Death Note a varv e 40 s.\n- Ma ne vez ket lakaet eus petra e varvo, mervel a ra eus un taol kalon.\n- Evit lazhañ un den ret eo anavezout e anv hag e benn.\n- Ma vez lakaet resisadurioù war ar marv, ho peus 6 mn 40 s evit resisaat eur ar marv pe pelec'h ha penaos. Met ret eo e chomfe poellek ar resisadurioù.\n- Evit gellout gwelet ar shinigami staget ouzh an Death Note, ret eo bezañ bet kemeret anezhañ etre ho taouarn.\n- An den hag a gav an Death Note a zeu da vezañ perc'henn warnañ, betek e varv. Gellout a ra koll e-unan e galloud war an Death Note ha koll dre ar memes amzer holl e eñvorennoù eus an Death Note.\n- Gellout a reer implijout nemet un tamm diroget eus an Death note heñvel eo.\n- Pa vez lazhet unan bennak gant un Doue ar marv, laeret vez gantañ ar pezh a chom eus buhez an den lazhet (ma vez lazhet un den hag en befe normalamant bevet betek 60 bloaz da 30 bloaz, laeret vez gant an Doue 30 bloaz ) Ne za ket en dro ar reolenn se gant an dud.\n- Ur shinigami dre e T/daoulagad a c'hell gwelout anvioù an tud a wel, hag peurrest a amzer a chom dezho da vevañ, an den en deus c'hoant kaout an daoulagad-se a c'hell goulenn anezho d'e shinigami a-enep an hanter eus peurrest e buhez.\n- An Death Note n'eo ket graet evit saveteiñ tud, da skouer ma vez implijet evit saveteiñ un den tost da vervel, an den-se a vo savetaet met an Doue a varvo.\n- An Death Note ne za ket en dro gant an dud yaouankoc'h eget 780 devezh.\n- Ma vez graet 4 fazi en ur skrivañ anv un den er c'haier, An Death Note na zaio ket ken en dro gant an den-se.\n- Ma vez kollet pe ma vez laeret an Death Note, bez hon eus 490 devezh evit adtapout anezhañ, ur vech echuet a 490 devezh se, koll a rez holl eñvorennoù eus an Death Note.\n- Ma varv an den perc'henn war an Death Note, ar perc'henniñ a za d'an den en deus an Death Note.\nAr manga a zo bet troet e daou film gwir, graet gant Shūsuke Kaneko :\nDeath Note, deuet er-maez e Japan d'ar 17 a viz Even 2006\nDeath Note 2: The Last Name, deuet er-maez e Japan d'an 3 a viz Du 2006\nHag un trede film a zo bet skrivet, diwar-benn buhez an tudennoù pennañ :\nL : Change the WorLd, deuet er-maez e Japan d'an 9 a viz C'hwevrer 2008\nDeath Note Relight 1 : L'Affrontement, deuet er-maez e 2008 e Bro c'hall)\nDeath Note Relight 2 : La relève de L, deuet er-maez e 2008 (2009 e Bro c'hall)\nUr film all eus Death Note, adwelet gant Warner Bros ha skrivet gant Brian Witten, a zo deuet er-maez e 2010.\nAr film kentañ a vo diwar benn an teir levrenn gentañ ar manga.\nGraet ez eus bet tri c'hoari video diwar-benn Death Note, war Nintendo DS :\n- Kira Game : deuet er-maez d'ar 15 a viz C'hwevrer 2007 - L wo Tsugu Mono : d'an 12 a viz Gouere 2007 - L the prologue to Death Note : deuet er-maez d'ar 7 a viz C'hwevrer 2008\nKavet e vez memestra Light Yagami, L/Ryuzaki, Ryuk, Misa Amane, Near ha Mello er c'hoarioù Jump Super Stars ha Jump Ultimate Stars.\nLec'hienn ofisiel Death Note\nViz Media : Death Note\nMadman Entertainment : Death Note\nDeath Note e Wikia\nAdtapet diwar « https://br.wikipedia.org/w/index.php?title=Death_Note&oldid=1891015 »\nKemmoù diwezhañ degaset d'ar bajenn-mañ d'an 1 Gen 2021, da 12:24.


Pajenn:Le Gonidec - Bibl Santel pe Levr ar Skritur Sakr, eil levr.djvu/54 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/54\nva diframmet dioud hé bobl ; ha na lavaret két ar spâz : Chétu mé a zô eur c’héf krin.\n4. Râg ével-henn é lavar ann Aotrou d’ar spazéien : D’ar ré a vîr va deisiou sabbat, a zilenn ar pez a ioulann, hag a zalc’h va c’hévrédigez,\n5. É rôinn eul léac’h em zî hag é-kreiz va môgériou ; hag eunn hanô a vézô gwelloc’h égét mipien ha merc’hed ; eunn hanô peûr-baduz a rôinn d’ézhô, ha na vézô bikenn kollet.\n6. Ma en em rô bugalé ann diavésiad d’ann Aotrou, ma azeûlon̄t anézhan̄, mar karon̄t hé hanô, ha mar bézon̄t servichérien d’ézhan̄ ; kémen̄d hini a virô ar sabbat, héb hé zaotra, hag a zalc’hô va c’hévrédigez,\n7. É tigasinn anézhô war va ménez san̄tel, hag é laouénainn anézhô é tî va féden. Ar sakrifisou hag ann hostivou a gennigin̄t war va aoter a vézô hétuz d’in : râk va zi a vézô galvet tî ar béden évid ann holl boblou.\n8. Chétu pétrâ a lavar ann Aotrou Doué, péhini a stroll ar ré skiñet euz a Israel : Strolla a rinn c’hoaz out-han̄ ar ré en em strollô gan̄t-han̄.\n9. Loéned ar parkou, loéned ar c’hoajou, deûit holl da loun̄ka.\n10. Hé évésidi a zô dall holl ; diwiziek in̄t holl ; châs mûd in̄t péré na hellon̄t két harza, péré a wél teûsiou, a gousk, hag a gâr ann huvréou.\n11. Châs divézet in̄t, péré n’in̄t morsé gwalc’het ; mésérien in̄t, péré n’hô deûz poell é-béd : pép-hini a zistrô enn hé hen̄t ; pép-hini a glask hé c’hounid, adaleg ar brasa bétég ar bihana.\n12. Deûit, evomp, hag en em vezviomp ; ha bézet war-c’hoaz ével hiriô, ha c’hoaz ouc’h-penn.\nAnn Aotrou a zigasô ar péoc’h war ann douar.\n1. Ann dén reiz a varv, ha dén na laka évez enn hé galoun. Ann dûd trugarézuz a zô tennet er-méaz, râk n’eûz dén a gémen̄t en défé poell ; râg ann dén reiz a zô bet tennet er-méaz évit pellaad diouc’h ann drougiez.\n2. Ra zeûi ar péoc’h ; ra c’hourvézô enn hé wélé ann hini en deûz baléet enn hen̄t éeun.\n3. Deûit aman̄, bugalé ann diouganérez, gwenn ann avoultrer hag ar c’hrék-fall.\n4. A biou hoc’h eûs-hu gréat goab ? Diwar benn piou hoc’h eûs-hu digoret ho kénou, hag astennet hô téod ? Ha n’oc’h-hu két bugalé ar gwall, gwenn ar gaou ?\n5. C’houi péré a glask hô tizoan enn hô touéed dindân ann holl wéz déliaouuz, péré a lâz hô pugaligou er frouden, dindân ar réc’hier uc’hél ?\n6. É mein ar froud éc’h eûz lékéat da fisian̄s ; énô éma da lôd : braoued-kennig éc’h eûz skuḻet war-n-ézhô, sakrifisou éc’h eûz gréat d’ézhô ; ha na zavô két a zroug enn-oun diwar-benn kémen̄t-sé ?\n7. War eur ménez uc’hel-brâz éc’h eûz lékéat da wélé ; hag oud piñet dî évit laza hostivou.\n8. Adré ann ôr, adré ar postou éc’h eûz lékéat da idolou ; râg en em zizôlôet oud dira-z oun, hag éc’h eûz digéméret ann avoultrer ; lédanéet eo da wélé gan-éz, hag éc’h eûz gréat kévrédigez gan̄t-hô : karet éc’h eûz hô gwélé, é péléac’h-bennâg ma éc’h eûz hé wélet.\n9. En em lardet oud évit plijoud d’ar roué, kalz louzou-c’houés-vâd éc’h eûz lékéat enn-drô d’id. Da gannaded éc’h eûz kaset pell, ha bétég ann ifern oud en em vuéléet.\n10. El lôd brâz eûz da hen̄chou oud bét skuizet ; ha n’éc’h eûz két lavaret : Éhana a rinn : ar vuézégez éc’h eûz kavet gan̄d da zourn ; râk-sé n’éc’h eûz két va fédet.\n11. Râk piou éc’h eûs-té bét aoun, évit béza lavaret gévier, évit béza va an̄kounac’héet, hép menna enn da galoun ? O véza ma tavann, ha ma ounn ével pa na wélchenn két, éc’h eûz va an̄kounac’héet.\n12. Mé a embannô da reizded, ha da ôbériou na dalvézin̄t két d’id.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/54&oldid=156901 »\nKemmoù diwezhañ degaset d'ar bajenn-mañ d'an 20 Meu 2020, da 14:09.


BEAJIÑ A-STROLL | Compagnie Océane\nInizi Kreisteiz Breizh, douaroù kaer-estlamm da ergerzhet !\nA-hed ar blez e vez laouen hor c’homandanted hag o skipailhoù ouzh ho tegemer e bourzh hor bigi trema inizi ar Mor-Bihan. Deuit da welet pe da adwelet inizi ar c’heinvor : ar Gerveur, Groe, Houad hag Edig. Lestrit e Kiberen pe en Oriant e bourzh unan ag hol lestroù, herrvagoù pe lestroù-treizh, evit un aes a vordreizhadenn etre 30 ha 70 munut.\nKentizh ha lakaet ho treid àr unan ag an douaroù kaer-estlamm-se e viot bamet gant gweledvaoù brav-eston, loened ha plant puilh hag e c’hellot gwelet pegen degemerus eo an enezidi hag a ranno ganeoc’h sekredoù o istor. Aveliñ ho penn a reot ouzh lusk ar Mor Bras.\nUr gouviadenn da veajiñ, ho porzhioù lestriñ\nKiberen hag an Aod Bras, ul ledenez splujet er Mor Bras, gourenez brudetañ Kreisteiz Breizh, ma vez an tonnoù é stourm diehan ouzh ar reier. Grit un arsav àr an Aod Bras da analiñ an aer karget a fru a-raok skeiñ trema Porzh Maria. Gwezhall e oa ar porzh sardineta kentañ ha bremañ emañ sez ur c’hovu-pesked a bouez. Àr e gaeoù emañ ar gar-vor ma vo ho lestr ha skipailh Kompagnunezh ar Mor Bras ouzh ho kortoz evit lestriñ trema ho hunvreoù er Gerveur, Houad hag Edig.\nDaveennoù GPS : +47° 28’ 42.0918’’ / -3° 7’ 32.4078’’ - Straed Porzh Maria, Kiberen.\nAn Oriant, frond an avantur. Savet gant Colbert er XVIIvet kantved ha liammet da viken gant oadvezh aour Kompagnunezh an Indez, an Oriant zo stad enni gant amzer-dremenet he c’henwerzh dre vor. Bev eo an hêrezh-se bepred e “kêr ar pemp porzh”, ha pa vefe bet kemeret lec’h ar spisoù a bell vro gant an edeier abaoe pell zo. Er porzh beajourion e viot degemeret evit mont trema Enez-Groe, éc’h ober ged a-viskoazh, eoriet er c’heinvor, paravis d’ar vorlenn.\nDaveennoù GPS : +47° 53’ 7.0542’’ / -2° 54’ 0.6696’’ - Straed Gilles Gahinet, An Oriant.\n1 Mare dibrez Adal miz Here betek dibenn miz Meurzh, bemdez. Adal miz Ebrel betek dibenn miz Gwengolo, ag al Lun d’ar Yaou.\n2 Mare prez Adal miz Ebrel betek dibenn miz Gwengolo, ag ar Gwener d’ar Sul + deizioù-gouel.\nAdalek 15 den e talv ar priz-se. Evit paeiñ ar priz ispisial evit ar strolladoù e ranker mirout an divizoù-mañ :\n- Gant Kompagnunezh ar Mor Bras e rank bout graet an treizhadennoù mont-dont. Ne dalv ket ar priz “strolladoù” evit ur veaj mont hepken.\n- An holl dud ag ar strollad a rank ober mont-dont er memes eurioù disparti.\n- Ur paeamant hepken a reer evit ar strollad a-bezh.\n- Evit ma vefe miret ar bilhedoù eo ret paeiñ ur rannbae 30 %.


Buhez ar Sent/1837/Germen, escop eus a Baris - Wikimammenn\nBuhez ar Sent/1837/Germen, escop eus a Baris\n◄ Mammert Germen, escop eus a Baris Marc, Hermit ►\nAn eizvet var-nuguent a viz Maë.\nSANT GERMEN, ESCOP EUS A BARIS.\nAr Sant-mâ a voe ganet e Bourgogn. Petra bennâc m’en devoa a vianic un natur vad hac un inclination vras evit ar vertu, e voa cousgoude rebutet, ha goal-dretet bras gant e vam dre ur faltasi estranch, pe dr’en abec marteze m’e devoa cals a vugale ha neubeud a vadou. Quemense a reas dezan mont da gaout unan eus e guerent, pehini a oa un den santel, ha pehini en recevas gant carantez. Beva a rezont assambles meur a vloaz ec’his daou religius. O solitud a oa pell dious an ilis ; mæs evit-se ne vanquint morse da ofiç ebet. Nac ar glao, nac an ærc’h, nac an incommoditeou-all eus an amser ne voant quet evit o arreti ; hac e tremenent ar rest an deiz an oræsoun pe o lenn levriou santel.\nAn escop eus ar guær a Autun, o veza deut da aznaout ar vertuz hac ar milit bras a Germen, en roas evit Abad da religiuset couent sant Symphorien. O veza Abad e lequeas un urz admirabl en e abati, hac e exempl a inspiras ar fervor d’e oll vreudeur. Ar brud eus e santelez hac eus e alusennou bras a zeuas bete ar Roue Childebert, pehini a goncevas un istim quer bras evintâ ma er choasas evit escop eus a Baris, ha ma roas dezàn ar garg da zistribui an alusennou en devoa custum da ober d’ar re baour eus e Rouantelez.\nAr Roue charitabl-mâ, goude ur c’hlènvet bras, a behini Sant Germen en rentas pare, a reas ur presant caër d’an ilis a Baris, evelma ze ispliquet en e liserou-patant pe liserou-roue er fæçoun-mâ : An den apostoliq hon tad Germen, escop a Baris, en deus desquet deomp en e bredicationou penaus queit ha ma vevomp var an douar e tleomp bepret songeal en eê ; recommandet en deus deomp ispicial quemeret sourci eus an ilis, hac ober cals a alusennou ; ha roet e deus e-unan deomp an exempl a guemense : ar Prelat saniel-mâ oc’h ouzout e voan clàn bras, e castel Ceel ehars Melun, a zeuas d’am guelet. Goude m’en devoa tremenet an nos en oræsoun evidon,e astennas e zorn varnon, ha n’en devoa quet quent touichet ouzon ne voen pare. Evit aznaout ur c’haç quer singulier en deus græt an Autrou Doue din, dre e servicher fidei, e roàn d’an ilis a Baris an douar eus Ceel, e pelec’h em eus recevet ar yec’het.\nAr Roue a reas ive sevel ilis Sant Vincant, hanvet bremâ Sant Germen, hac ur gouent caër dindan direction an Escop santel, pehini a gargas ar gouent-ze a religiuset fervant, da bere e roas evit quenta abad, Sant Droctovee e Zisquibl. Cetu eno ar goumancamant eusan Abati quer brudet, Sant Germen-de-Pre.\nErfin, ar Prelat santel-mâ, oaget a bevar-uguent vloaz, goude beza gouarnet e Escopti epad daou vloaz varn-uguent, ha labouret gant ur zêl infatigabl evit conversion ar bec’herien , a rentas e ene da Zoue er bloaz 576.\nSant Germen en e yaouanctis a oa ur c’hrouadur mad, cousgoude e vam ne alle quet e souffr. Ar vugale neubeuta caret gant o zad hac o mam, a so alies ar re a vilit muy o c’harantez, ha peurvuya ar re-ze eo a ro dezo gant an amser muy a gountantamant ; elec’h er c’hontrol ar vugale re caret a ro goudese cals a zispligeadur d’o c’herent.\nEil Reflexion. Germen goal-dretet hac abandounet gant ur vam dinatur, ha contraign da guitaat eus an ty a lequeas e fizianç e Doue, hac a zeuas da veza un Escop bras ha santel, Doue ne abandoun morse an enep a laca e fizianç ennân ; Doue a veill bepret var e servicherien fidel.\nAdtapet diwar « https://br.wikisource.org/w/index.php?title=Buhez_ar_Sent/1837/Germen,_escop_eus_a_Baris&oldid=62312 »\nKemmoù diwezhañ degaset d'ar bajenn-mañ d'an 25 Meu 2014, da 12:42.


Buhez ar Zent. pages 353-354-355. Encyclopédie Marikavel.\nTrizekvet devez a viz Mae\nKentan patron eskopti Sant-Brieg\nBrieg a deuas er bed, en Breiz-Veur, war-dro ar bla 417. Pac'h eas sant Jermen da brezek di, evit ar wech kentan, e oe roët d'ezan da gelenn gant e dad.\nC'houezek vla goude, pa zizroas (447), e velegas hag e kasas anezan d'e vro. Brieg a gonvertisas neuze e dud hag e anaoudegez. Sevel a reas manati al Lann-Vras, hag e ren a reas epad daou-ugent vla.\nEr bla 485, e tiskennas en Bro-Arvor hag e touaras gant e eiz hag eiz-ugent manac'h en aber ar Goued. En kichen, en park an derven, e oa eur Breizad-all o chom gant e dud, e hano Rhigal. Eur pennad a oa ne oa ket yac'h; Brieg, gant daouzek eus e venec'h, a yeas d'e gaout. Rhigal hen anavezas raktal evit bezan e genderv.\n« Sell 'ta, emezan, heman eo Brieg, ma c'henderv, doktor bras ar gristenien, ken brudet e-touez Bretoned Tremor ; Doue hen digas, hep mar ebet, d'am farean ! »\nEn em vriata a rejont gant teneridigez. Brieg a lakas Rhigal da evan dour fresk binniget evitan, ha gant an evaj-ze e boan a dec'has. Rihgal, dre anaoudegez vat, hag evit miret Brieg en e gichen, a roas d'ezan ar maner en devoa savet en park an derven hag an douarou a oa stag outan, hag en em dennas en eur rann-all eus e leve, en Plouhelion, a oe leshanvet diwar neuze Lez-Helion.\nBrieg a 'n em lakas da zevel eun iliz en plas ar maner roët d'ezan gant e genderv, ha tro-war-dro d'ezi, eun daou-c'hant lochen bennak evit e venec'h. Ar gêriaden-ze eo a deuas da vezan, gant an amzer, kêr Sant-Brieg.\nBrieg a lakas e venec'h da brezek ar relijion tro-war-dro d'e vanati, hag hen e-unan a dôle plê, gwellan m'halle, ouz o labouriou.\nDek vla ha pevar-ugent a welas, ha d'an oad-ze, pa n'helle mui ober hent war droad, e valee en eur c'harr.\nEun devez, o tizrei eus eun dachen 'oabet o weleta-bell, e kane psalmou, azezet en e garr, hag ar venec'h, en e rôk, a ziskane.\nAn noz a deue; en eun toi, ar venec'h a dav hag a dec'h, hag en o lec'h, an abad santel a wel eur renkennad bleidi, lemm o skilfou, lemm o lagad, oc'h ober an dro d'ezan hag o klask sailhat war an ejenned a oa sternet ouz e garr. Ar zant a zav e zorn, hag ar bleidi, kerkent, a goue d'an daoulin dirakan, evel evit goulenn o fardon. Mes pa hellas d'ar venec'h aonik tostât ouz o abad, ar bleidi ne felle ket d'eze o lezel.\nAn treo a badas evelse epad an noz. An de war-lerc'h, eun neventi a zigouezas. Eur Breizad, e hano Konan, o tont eus Breiz-Veur, a oa o paouez douaran gant e zoudarded. Paganed 'oant ha kenvroïz da Vrieg.\nKonan, o welet an abad santel gant e varo gwenn ha hirr, azezet war e garr evel war eun trôn, ar bleidi goue daoulinet dirakan o viret ouz ar venec'h da dostât, a lavaras d'e dud :\n- Sellet ta ! sellet ta !\n- Gwelet a reomp ! eme ar re-man, ken sebezet hag hen.\nKonan hag a oa deut da c'houzout e oa an den koz-ze eur manac'h, eur beleg kristen, marteze e genvroad, a lavaras d'ezan : « Tad, tad, ni ne fell d'imp kaout Doue-all ebet nemet da hini ! Red eo dit non badezi holl aman ! »\nEvel pa ne vije bet o c'hedal netra nemet ar ger-ze, evit digeri dor e brizon, Brieg a c'hourc'hemennas kerkent d'ar bleidi en em denn, hag a gomzas neuze laouen ouz Konan. Gourc'hemenn a reas d'ezan ha d'e dud yun epad seiz devez; epad ar seiz devez-ze, e kelennas aneze, ha d'an eizvet, e roas d'eze ar vadeziant.\nKoulskoude, an abad santel a dostae e dermen. Ar c'houec'hvet kantved a oa digor (510). Eur c'hannad a deuas da bark an derven da zigemenn da Vrieg mont da welet Rihgal a oa klanv.\nEn em gavet en Lez-Helion, ar manac'h a roas d'e genderv bara ar vue a bado da viken hag a lavaras d'ezan kenavo er baradoz. Dizro d'e vanati, ne zaleas ket da dremen e-unan. (1)\n(1) An devosion evit kentan pastor eskopti Sant-Brieg a zo bet neveaet gant an otrou Fallières, eskob er bla 1893. 'Barz 'n eul lizer kaset eur bla arôk da holl gristenien e eskopti, e roas urz d'ober eur gest, de sul ar Pantekost, en holl ilizou evit adsevel chapel sant Brieg, bet adgrêt dija e kerz ar XVt kantved, ha kouezet, kouls lavaret, en he foull.\nA-unan gant ar chapel e oe adsavet ar gouel. Gant sakridigez an ôtrou Dubourg, hirie arc'heskob ar Vretoned, e oe lidet an hini kentan, ar 16 a viz ebrel 1893. Aboue eo bet grêt bep bla, an eil zul goude Pask, herve gourc'hernenn an ôtrou Fallières.\nBue ar Venec'h\nAr Vretoned, pa zouarjont en Arvor, a oa dija kristenien; n'o devoa ken beleien nemet beleien-menec'h. Ar veleien-ze eo a brezegas ar fe d'an Arvoriz hag a roas dorn d'ar Vretoned da zevel eur Vreiz neve war zouar Arvor. 0 bue a oa rannet etre tri dra : al labour-spered, al labour-korf hag ar beden.\nKerkent hag eiz heur ec'h eent d'o devez; darn a yee da labourat koad; darn da labourat houarn. Pep-hini a re ar vicher a ouïe ar gwellan; nikun ne chome hep gonid e vara diouz c'houezen e dâl.\nAr venec'h speredekan a renke labourat gant o c'horf, kenkouls hag ar re-all. Da der heur, e teued d'ar manati hag e kroged el labour-spered; darn a studie, darn a skrive ha darn a rê skol, rak ouz pep manati e oa eur skol, ha ne oa nemet ar venec'h o skola ar vugale, en amzer-ze. Da c'houec'h heur, e kaned ar gousperou hag e vije koan : bara, lez, pesked, uou ha mel, setu ar bevanz pemdeziek; tamm kig ebet, nemet a-wechou, d'ar zul. Goude ar pred, e veze grêt ar pedennou diouz an noz, ha pep-hini a 'n em denne en e beniti, d'ober eur gourvez; eur c'holc'hedad foen, hep linsel na pallen, setu ar gwele; gourvez ennan vije grêt, hep diwiskan an dilhad.\nDa hanter-noz, e vezer dihunet hag ec'h eer d'an iliz da ganan an ofis; dizrei a rêr goude d'ober eun hun-all; kerkent ha goulou-de, e oa an eil sao, hag ec'h eer da bedi, betek ma teue an heur da stagan gant al labour-korf\nSetu aze ar vue kalet a renas ar zent koz a grouas ar vro-man. En de a hirie, tud berr-wel ha fallakr a glask, gwasan m'hellont, diskar ar pez o deus savet, en eur lakat ar Vretoned da dec'hel diouz al labour, diouz ar vro ha diouz Doue.\nMes daoust d'an dud-ze ha d'an amzer, Breiz-Izel ne varvo ket : ni chomo ar pez m'omp bel laket gant Doue.\nMicher hon zadou e vo hon micher; yez hon zadou e vo hon yez; Doue hon zadou e vo hon Doue.\nEus ar pez o deus anzavet, ne nac'hfomp netra; eus ar pez o deus krouet, a-unan gant an eskibien vras hag ar venec'h gwenn, n'ez ay netra e traou; kempenn, neveât ha kaeràt ar pez o deus grêt eo a fell d'imp, dre Hon Zalver Jezuz-Krist.


An holl levrioù bet troet ganeomp, bet peget enno an droidigezh vrezhonek, hag un nebeud levrioù brezhonek hag a blij deomp kalz a ya d'ober levraoueg-bale Hipolenn. Mont a raio war binvidikaat tamm-ha-tamm. Tost da 50 albom a vez kavet enni evit poent. Fellout a ra deomp lakaat an dastumad levrioù-se da dreiñ er skolioù, er gouelioù, er c'hampoù vakañsoù, er stajoù brezhoneg...\nPegement eo ?*\nur sizhunvezh : digoust\npemzektez : 10€\nteir sizhunvezh : 15€\nur mizvezh : 20€\n*Dav eo bezan ezel eus Hipolenn (15€ eo ar skodenn vloaz evit ar skolioù pe ar c'hevredigezhioù). Tro 20 levr a c'heller dibab bet tro.\nPenaos implij al levraoueg bale ?\nStudiañ un tem : un istor nevez bemdez ! Da skouer, 3 sizhunvezh war tem ar bleizi a dalv 12 istor kontet d'ar vugale.\nRalli lenn : roet 'vez ur passeport da bep bugel, skrivet warnañ roll al levrioù. Pep bugel a rank lenn an holl levrioù e-korf ur miz. Lakaat a ra ur groaz pa'z eo bet lennet ul levr gantañ. Gall a ra priziañ pep levr (kriterioù termenet ganeoc'h).\nHag ur bern doareoù all da ijinañ...\nPenaos amprestiñ al levraoueg ?\nAes Bernez ! Dibab al levrioù hag an deiziadoù. Mont e darempred gant Hipolenn evit mirout anezho. Dont da gerc'hat al levrioù. Sinañ ar gevrad. Kas en dro al levrioù.\nBro Roazhon : e ti Katell Chantreau - 16F straed Maunoir - Roazhon - katellig@yahoo.fr - 09 53 35 56 44\nBo Gwened : e ti Laurence Guillo - 36 rue Garigliano - Gwened - laurence@naegele.fr - 02 97 46 69 58\nLevraoueg-bale Hipolenn : roll al levrioù\nLevrioù brezhonek el levraouegoù\nKlask a reomp renabliñ al levraouegoù nann-arbennik ha digor d'an holl hag o deus un dastumad levrioù brezhonek evit ar vugale. Ma anavezit levraouegoù seurt-se, lârit deomp.\nLevraoueg Kêr Bear (Bear)\nLevraouegoù Kêr Vrest (Brest)\nMediaoueg Pêr-Jakez Helias (Landerne)\nLevraoueg Kêr Landivizio (Landivizio)\nLevraoueg Kêr Konk-Kerne (Konk-Kerne)\nAr Maezioù-Frank (Roazhon)\nLevraoueg Maurepas (Roazhon)\nLevraoueg an Triangle (Roazhon)\nMediaoueg Bro Redon (Redon)\nMediaoueg Jacques Demy (An Naoned)\nMediaoueg An Alre (An Alre)\nMediaoueg Brec'h (Brec'h)\nMediaoueg kêr Kaodan (Kaodan)\nMediaoueg Elsa Triolet (Lann-ar-stêr)\nLevraoueg ar greizenn Amzer Nevez (Plañvour)\nMediaoueg Pluigner (Pluigner)\nMediaoueg Marie Le Franc - Kreizenn sevenadurel Ruiz-Sarzhav (Sarzhav)\nMediaoueg Germaine Tillion (Sant-Teve)\nLevraouegoù zo a blijfe dezho prenañ un nebeud levrioù brezhoneg met ne oar ket brezhoneg al levraouegerien ha ne oaront ket penaos dibab al levrioù neuze. Setu ur roll levrioù brezhonek evit ar vugale a blij deomp kalz, hag a c'hello sikour anezho marteze.\nBest of Hipolenn


d'an 23 a viz Even 1970\nOberour, Sonaozour, Displeger\nBiolin, Piano, Gitar\nYann Tiersen, bet ganet e Brest d'an 23 a viz Even 1970, a zo ur sonaozour ha kaner breizhat.\n2 Gant Skolaj Diwan Ar Faou\nEz yaouank e tiskoueze Yann Tiersen bezañ troet gant ar sonerezh muioc'h eget gant ar skol. Tremen a reas e vugaleaj e Roazhon e-lec'h ma teskas seniñ violoñs ha piano, hag ivez ren ul laz-seniñ. Eus ur stummadur klasel e troas war-zu ar rock pa oa gour. E-pad ar bloavezhioù 80 ez eas e meur a strollad disheñvel troet war ar rock, e Roazhon. Da c'houde e krogas da skrivañ pezhioù sonerezh evit ar c'hoariva pe evit filmoù berr.\nE 1995 e voe embannet e gentañ bladenn, La Valse des monstres, hag a stroll tammoù eus e labour graet evit ar sinema hag ar c'hoariva. Daou vloaz goude e embann ur bladenn nevez, Rue des cascades. An titl hag a ro e anv d'ar bladenn, kanet gant Claire Pichet, a zo implijet ur bloaz goude embann ar bladenn evit ar film La Vie rêvée des anges. Memes ma erru da vezañ anavezet e Roazhon ne zeu ket a benn da vezañ anavezet gant ar selaouerien all.\nE bladenn Le Phare e 1998 a lako anezhañ da vezañ brudet, dreist-holl gant ar ganaouenn Monochrome e-lec'h ma kan Dominique A. Ar bladenn-se a lako anezhañ da dremen muioc'h-mui war ar radioioù ha da adembannañ e bladennoù aet maez a-raok. Er bloavezh-se e ra Yann Tiersen meur a abadennoù, hag e-pad an Transmusicales eus Roazhon, reiñ a ra un abadenn dreistordinal evit France Inter en abadenn C'est Lenoir eus Bernard Lenoir, gant meur a dud pedet : François Breut, Dominique A, The Married Monk, ar re dTêtes Raides, Mathieu Boogaerts, Bertrand Cantat (kaner Noir Désir) ha Neil Hannon (The Divine Comedy), hag ur bladenn az aio maez eus an abadenn-se : Black Session.\nMont a raio maez ur bladenn all ar bloavezh-se, Tout est calme, un albom muioc'h rock ennañ.\nEus e genlabour gant Bertrand Cantat ez aio maez e 1999 ur remix eus kanaouenn Noir Désir, A ton étoile, hag a zo war an albom One trip, one noise eus ar strollad-mañ.\nRet e vo gortoz betek 2001 evit klevet sonioù nevez gant e bladenn L'Absente, e-lec'h m'o deus kemeret perzh kalz a arzourien. Ar memes miz ez a maez bandenn-son ar film Le Fabuleux Destin d'Amélie Poulain, hag a vo gwerzhet muioc'h eget 700 000 gwech. E Bro-C'hall e vo roet Victoire de la musique ar bandenn-son gwellañ dezhañ.\nE miz Ebrel 2001 e voe embannet bandenn-son ar film Le Fabuleux Destin d'Amélie Poulain, sevenet gant Jean-Pierre Jeunet. Ul lodenn vras eus an tonioù 'zo bet embannet gant Yann Tiersen war pladennoù all c'hoazh. Daou ditl hepken n'int ket bet skrivet gantañ. Ouzhpenn daou vilion a bladennoù 'zo bet gwerzhet en holl. Bet eo evel-henn trec'h war Cesar ar Sonerezh wellañ e miz Meurzh 2002.\nE 2002e kendalc'h Yann Tiersen da reiñ abadennoù, hag un albom-doubl live a za maez goude un abadenn dreistordinal e Pariz : C'était ici. Aze e vo ivez tud pedet eus e abadennoù tremenet met ivez tud nevez pedet.\nE 2003 e ra bandenn-son evit ar film Good bye, Lenin!. Hag ar bloaz goude e ra ur bladenn e daouad gant Shannon Wright.\nE bladenn Les Retrouvailles, deuet e-maez e 2005. Yann Tiersen en deus bet kenlabouret gant meur a arzour all, en o zouez Jane Birkin, Dominique A, Miossec, Elizabeth Fraser (eus Cocteau Twins) hag ar c'haner Stuart Ashton Staples (eus Tindersticks).\nD'an 19 a viz Mae 2014 e embann Yann Tiersen ur bladenn nevez, enrollet e-barzh ur studio, anvet Infinity, war Enez-Eusa hag e Bro-Island.\nE 2015 e krog gant ur stummadur hir war ar brezhoneg kinniget gant ar gevredigezh Stummdi. Roet en deus ar stummadur-mañ tro dezhañ da gompren gwelloc'h anvioù-lec'h Enez Eusa met ivez da lenn barzhonegoù e brezhoneg. E 2016 e embann neuze ur bladenn evit enoriñ dek lec'h disheñvel eus an enezenn, anvet Eusa. Enrollañ a ra evel-henn trouzioù al laboused, ar gwez, ar mor evit diskwel pegen pouezus eo pinvidigezhioù an natur evitañ. Luc'hskeudenniñ a ra al lec'hioù-se ivez.\nD'an 19 a viz C'hwevrer tremenet, en deus Yann Tiersen embannet e bladenn ziwezhañ (anvet All), enrollet en e studio nevez, an Eskal, war Enez-Eusa. Adkempennet en deus eta an toull-noz kozh evit sevel ur sal-arvestiñ hag ur studio-enrollañ.\nGant Skolaj Diwan Ar Faou[kemmañ | kemmañ ar vammenn]\nE 2015 e ro harp d'ur raktres gant Skolaj Diwan Ar Faou.\nAdtapet diwar « https://br.wikipedia.org/w/index.php?title=Yann_Tiersen&oldid=1858315 »\nKemmoù diwezhañ degaset d'ar bajenn-mañ d'an 9 Kzu 2019, da 21:25.


De 10 beste vertshusene i Zaporizhzhya - TripAdvisor\nBeste vertshus i Zaporizhzhya, Ukraina\nVertshus i Zaporizhzhya\nPrisvarsel: Hotellprisene er under gjennomsnittet i Zaporizhzhya. Ikke gå glipp av disse tilbudene!\nNr. 1 av 23 B&B-er med Beste verdi i Zaporizhzhya\nNr. 2 av 23 B&B-er med Beste verdi i Zaporizhzhya\nNr. 3 av 23 B&B-er med Beste verdi i Zaporizhzhya\nNr. 4 av 23 B&B-er med Beste verdi i Zaporizhzhya\nNr. 5 av 23 B&B-er med Beste verdi i Zaporizhzhya\nNr. 6 av 23 B&B-er med Beste verdi i Zaporizhzhya\nNr. 7 av 23 B&B-er med Beste verdi i Zaporizhzhya\nNr. 8 av 23 B&B-er med Beste verdi i Zaporizhzhya\nNr. 9 av 23 B&B-er med Beste verdi i Zaporizhzhya\nNr. 10 av 23 B&B-er med Beste verdi i Zaporizhzhya\nNr. 11 av 23 B&B-er med Beste verdi i Zaporizhzhya\nNr. 12 av 23 B&B-er med Beste verdi i Zaporizhzhya\nNr. 13 av 23 B&B-er med Beste verdi i Zaporizhzhya\nNr. 14 av 23 B&B-er med Beste verdi i Zaporizhzhya\nNr. 15 av 23 B&B-er med Beste verdi i Zaporizhzhya\nNr. 16 av 23 B&B-er med Beste verdi i Zaporizhzhya\nNr. 5 av 23 B&B-er i Zaporizhzhya\nNr. 9 av 23 B&B-er i Zaporizhzhya\nNr. 10 av 23 B&B-er i Zaporizhzhya\nNr. 14 av 23 B&B-er i Zaporizhzhya\nNr. 15 av 23 B&B-er i Zaporizhzhya


2015 - Kronikenn 4/5 : « Klask penn », chercher, se renseigner - Emglev Bro an Oriant\n2015 - Kronikenn 4/5 : « Klask penn », chercher, se renseigner >\nDiàr ar ger penn eh eus bet savet kant troienn àrn-ugent e brezhoneg, ha monet a rahe ur bajennad a-bezh ag ar gazetenn-mañ pa faotahe din ober ur renabl anezhe, ne welimp enta nemet un dornadig anezhe, ar re a denn d’ar goulennoù pe d’ar gouied : klask penn : (se renseigner sur), kavout penn (avoir trouvé ce qu’on cherchait), gouiet penn (savoir des choses sur, être compétent). goulenn penn (s’enquérir d’une chose dont on n’est pas très sur), klevet penn (apprendre des choses en écoutant).\n« Klasket em eus penn d’an Indianed Navajo àr internet. »\n« Hama, ar vestrez, peogwir eh oc’h é klask penn, eh an da zispleg : tuchant ne oa ket chistr a oa er voutailh, met ur bannac’h gwinegr ! »\n« Dre-forzh klask el levrioù em eus kavet penn da vuhez Red Cloud. »\n« Ne servij da netra goulenn gete : ne ouiont penn da netra ’bet. »\n« Ar sonennoù-se o deus diskoet splann o doa tud ar vro-mañ soñj ag ar Markiz, hag ur soñj mat. Ar re o deus skrivet meur a levr diàr-benn an afer-mañ ne ouient ket penn da gement-se na da santimant ar bobl. »\n« Sant Mogenog a zo lakaet èl unan ag an ugent pe tregont mab en dehe bet ar roue Konan Meriadeg. Hani n’en deus gouiet penn-mat d’ar roue-mañ. »\n« Goulenn a rin penn d’an dra-se get Emil : hennezh a ouia ur bochad traoù. »\n"Hani n’en dehe kredet mankiñ d’ur paour, get an aon ma tennahe gwalleur àr an tiad. Neuze, gete, e veze klevet penn d’an doareioù.\nHa setu, evit distag, un droienn arall àr an holl :\n« Petra a zo get ar yer-mañ hiniv ? Daet int da vout foll pechañs ! Ur meni-kleñved bennak a zo kouezhet àrnezhe marse ! » Met get ar vlaz lagout a save ag ar gludell e oa bet daet dezhi fonnapl penn d’an doare."\nSetu aze troiennoù skañv hag aes gober gete, daet ag ur brezhoneg a zo aet un tammig da goll marse, met setu, ur wezh desket pe addesket get an dud o do marse ur vuhez nevez !


Journal de Renaud Camus, mercredi 27 avril 2022\ncréée le jeudi 28 avril 2022, 0 h 48\nmodifiée le jeudi 28 avril 2022, 13 h 43Plieux, mercredi 27 avril 2022, sept heures et demie du soir. Nous décortiquons comme nous pouvons, Pierre et moi, les Principes de la philosophie du droit ; mais, ~~~~~~’~~ ~~~~~~~~, ~~~ ~~’~~ ~~~~~~~ ~~~ ~~~~~~~~~ ~~~~~~ ~~~ ~~~~ ~~~ ~~~~~~~~, ~~~ ~~~~~ je dois reconnaître — ~~~ ~~~~~~~~ ~~~ ~~’~~~ ~~~~~~~~~ ~~~~ — ~~~~ ~~’~~~~ ~~~~~~ ~~~~~~~~~~~~ ~~~~~~~~ ~~~~ ~~~ ~~~~~~~ ~~~~~~~~~~ ; ~~~ ~~~~ ~~~~~~ ~~’~~~ ~~~~~ ~~~~~~~~, ~~~~~~ ~~~~~, ~~’~~~ faut être un ~~~~ ~~~~~ ~~~~~~~~. ~~~~~-~~~~~ ~~~~~-~~~ ~~~~ ~~~~~~~~~~ ~~~ ~~~ ~~~~~~~~~~~~ ~~~ ~~~ justice ~~~~ ~~’~~~~~~~ ~~~ ~~~~~~~~~~~ ~~~~~~~, ~~~ ~~~~~~~~~~ ~~~~~ ~~~ ~~~ ~~~~~~~~~~~~ ~~~~ ~~~~~~~~~~, ~~~ des juges.\nOn nous ~~~~~~~~~, ~~ ~~~~~~~~ ~~~ ~~ ~~~~, ~~’~~~~~~ ~~~~ ~~~~~~~~~~ ~~~~~ incitation ~~ ~~~ ~~~~~~ raciale (~~~~~ ~~~~ ~~~~, ~~~~~ ~~~~~ ~~~ ~~~~~ ~~~~~~~~~~, ~~~ ~~~~~~ ~~~~~). ~~~ que valent pareilles ~~~~~~~~~~~~~~ ~~~ ~~~~~~~ ~~~ ~~~~~~, ~~~ ~~~~~~ ~~~~~~ ~~~~~~~~ ~~ ~~~~~~~~~~~~, ~~~ ~~~ ~~~~~~~ ~~~ ~~~ ~~~~~~~~ ~~~~ ~~~~~~ ~~~~~~~~~~~~, ~~~~~ ~~~~~~ ~~~~~~~~~ ? ~~~~ ~~~~~~~ “~~~~~~~~~~~~~~~~~~” les condamnations prononcées ~~~~ ~~~~ ~~~~~~~~~~ ~~~ ~~~~~~ ~~~~~~~ ~~~~ ~~~~~~~~~~~ ? ~~~~~~ ~~~~~ ~~’~~~~~~~~~~~ ~~’~~~ ~~~~~~~~, ~~’~~~ ~~~~~~~~ ~~ ~~~~~~ ~~~~~~~~~~ ~~~~ ~~~ ~~~~~~ ~~~ ~~~ ~~~~, ~~~~ ~~~~~~~~~ n’est lui-même, en ~~~~~~~~, ~~~ ~~~~~~~~ ~~~ ~~~~~~~~ ~~~~~~~~~ ~~~~~~~~~~, ~~~~ ~~~ ~~~~~~~~~~~ ~~~ ~~~~~~~~~~~~~ ~~~~~~~~~~~~, ~~~ ~~~~~~, ~~~ ~~~~~~~~~ ~~~~~~~, ~~’~~~ ~~~~~~~~ ~~~ ~~~~~~~ ~~~~~~~ ~~~ ~~~~~~~~~~ — ~~~~~ politique que social, ~~~ ~~’~~~~~~~~~~~. ~~~ ~~~~~~~~ ~~~~~ ~~~ ~~~~~~~~~~~ ~~~ ~~~~~~~ ~~~ ~~~ ~~~~~~~~~~~~~ ; ~~~ ~~~~~ ~~~~~~ ~~~~~~~-~~~ ~~~~~ ~~~~~~ ~~~ ~~~~~ ~~~~ ~~~~~~~~ ~~~ ~~~~~~~~~~~ ~~~ ~~~~~~~ et de civilisation est ~~~ ~~~~~~~~, ~~~ ~~~~~~~~~~, ~~~ ~~~~ ~~ ~~~ ~~~~~ ~~~ ~~~~~~ ~~~~~ ~~’~~~~~~ ~~~ ~~~ ~~~~~~~~~~, ~~~~~ ~~~ ~~~~~~~~~ ~~’~~~~~~~~~~~ “~~~~~~~~~~” ~~~ ~~~~ ~~~~~~~~~~~~~ ~~~~~~~~~~~~~, ~~~ nos jours, au ~~~~~~~~~~~~ ~~~~~~~ ~~~~~~~~~~~~~ ~~~ ~~~~ ~~~~~~~~~~~ ~~~ ~~’~~~~~~. ~~~~ ~~~~~~ ~~~~~ ~~~~~~~~~~~~~~ ~~~~~~~ ~~~ ~~~ ~~~~~~~~, ~~~~ ~~ ~~~~~~~ ~~~~~ ~~~ ~~~~~ ~~~~~~~~~~. ~~~ ~~~’~~~~ ~~~~ ~~~~~ charge de faire ~~~~~~~~~~ ~~’~~~~ ~~~~ ~~~ ~~~~~~ ~~~~~ ~~~ ~~~~~~ ~~~~~~~~~~~~~. ~~~ ~~~~~~ ~~~~~~~~~~~~~ est le ~~~~~~. ~~~ ~~’~~~~ ~~~~ ~~~~~~ ~~ ~~~ XVIIe ~~~~~~~~ ~~~~~ ~~~~~~ ~~~~~~~ ~~~ nombreuses assurances que ~~’~~~~ ~~~~~ ~~~~~~ ~~~’~~~ ~~~~~ ~~~~ ~~~~~~~, ~~~~ ~~~ ~~~~~~~~~ ~~~~ ~~~~~~~~~~~~~ ~~~~ ~~~~~ ~~~ ~~~~ ~~~~~~~~ ~~~~~ ~~~ ~~ ~~~~~ ~~~~~~~~ ~~’~~~~~~~~ ~~~ ~~~~~~ ~~~~~~~.\nvoir l’entrée du mercredi 27 avril 2022 et ses 2 images dans Le Jour ni l’Heure


Evit implijoù all, gwelet Split (disheñvelout).\nKêr gozh Split\nSplit (anvet Spalato en italianeg gwechall) zo ur gêr vras eus Dalmatia, e Kroatia. Eil kêr vrasañ Kroatia eo, gant 178 102 a annezidi (e 2012) ha kêr-benn kontelezh Split-Dalmatia eo ivez. Lec’hiet eo en ur c'hourenez vihan hag a valir e Mor Adria. Ur porzh bras eo, evit ar greanterezh hag an touristerezh.\nSavet e voe kêr Split en-dro da Balez Diocletianus, ur palez hag a voe lakaet sevel gant an impalaer roman Diocletianus. Genidik eus Dalmatia e oa an impalaer roman-se ha lakaat a reas sevel ur palez bras-bras (39 000 m²) war aod e vro, etre ar bloavezhioù 294 ha 305 da dremen dibenn e vuhez ennañ. Tre war bord ar mor e voe savet ar palez evit ma c’hallje al listri erruout en aod dirazañ. Adalek 1420 e voe Split e Republik Venezia, betek diskar ar stad-se e 1797.\nAbalamour d’he savouriezh ha d’hec’h istor eo bet lakaet war roll lec’hiennoù Glad ar bed.\nLec’hienn ofisiel kêr Split\nAdtapet diwar « https://br.wikipedia.org/w/index.php?title=Split&oldid=1769656 »\nGlad bedel e Kroatia\nKemmoù diwezhañ degaset d'ar bajenn-mañ d'an 15 Gwe 2017, da 14:46.